title: Guajirot

text:
Intiaanien keskuudessa elintaso on alhainen. Suomen Lähetysseura tekee työtä guajiro-intiaanien parissa; alkuperäiskulttuuria vaalitaan, lapsille ja
aikuisille tarjotaan lukutaito- ja tukiopetusta sekä ehkäisevää terveydenhuoltoa.


title: Guajirot

text: Guajiroiden kultturissa perheet ovat jakautuneet klaaneihin jotka ovat:


title: Guajirot

text: Kirjassa "Vanki nimeltä Papillon" päähenkilö Papillon elää rannikolla asuvan guajiro-heimon luona puoli vuotta.


title: Yhdystie 9381

text: Yhdystie 9381 on Suomen tieverkkoon kuuluva yhdystieosuus Tornionjoki- ja Muonionjokilaaksoissa Lapin läänissä. Tie alkaa valtatieltä 21 Pellon keskustaajaman pohjoispuolella lähellä Lempeän kylää, ja sen linjaus seuraa läheltä Tornion- ja Muonionjokien rantaa, päättyen Kolarin keskustaajaman länsipuolelle jossa se yhtyy seututiehen 943. Tien pituus on noin 68 kilometriä. Pellossa tien osoitenimenä on Väylänvarrentie, ja Kolarissa Lappeantie.


title: Yhdystie 9381

text: Tie johtaa Lempeän, Naamijoen, Jarhoisen, Väylänpään, Hietasen ja Lappean kylien lisäksi useiden pienempien asutusryhmien halki.


title: Suomen sotavankileirit jatkosodassa

text: Suomen sotavankileirit jatkosodassa tarkoittaa suomalaisten jatkosodan 1941–1944 aikana sotavangeiksi saamien noin 64 000 neuvostosotilaan säilytykseen tarkoitettuja leirejä. Suomalaiset jakoivat sotavangit eri ryhmiin, kuten "poliittisiin", "upseereihin" ja "miehistöön" ja usein myös eri etnisiin ryhmiin, esimerkiksi "juutalaiset" olivat omana ryhmänään.


title: Suomen sotavankileirit jatkosodassa

text: Sotavankien hallintosta vastasi ensin sodan alussa Suojeluskuntien Yleisikunnasta eriytetty Kotijoukkojen esikunta, jossa oli sotavankitoimisto jonka päällikkönä toimi Eljas Erkko. Vuonna 1942 perustettiin Päämajaan erillinen "sotavankitoimisto", jonka päälliköksi määrättiin eversti Sulo Malm. Sotavankiorganisaatio uudistettiin 2. syyskuuta 1943, jolloin sotavankien hallinto siirrettiin Yleisesikunnan päällikön alaisuuteen. Tuolloin perustettiin "Sotavankikomentajan esikunta", jonka komentajaksi määrättiin eversti Malm.


title: Suomen sotavankileirit jatkosodassa

text: Sotavankikomentajan esikunnan alaisuudessa toimi myös "sotavankitarkastajia", joiden tehtävänä oli valvoa vankien käsittelyä, käyttöä, vartiointia ja huoltoa. Sotatoimiyhtymissä toimi "sotavankiasian upseereita", jotka tekivät tarkastuksia sotatoimialueen vankimuodostelmissa. Kotialueella myös suojeluskuntapiirien komentajat olivat vastuussa piirinsä alueella olevien sotavankien kohtelusta.


title: Suomen sotavankileirit jatkosodassa

text: Jatkosodan ensimmäisenä talvena marsakka Mannerheim oli huolissaan paitsi sotilaiden ja siviilien ravitsemuksesta myös sotavankien ruoka-annoksista. Marski piti raportteihin syvennyttyään sotavankien muonan vitamiinipitoisuutta riittämättömänä ja vaati parannuksia sotavankien oloihin. Suomen Punaisen Ristin puheenjohtajana marsalkka vetosikin Genevessä sijaitsevaan Kansainvälisen Punaisen Ristin komiteaan. Seurauksena Yhdysvalloista ja Sveitsistä saatiin seuraavan kahden vuoden aikana 200 tonnia elintarvikkeita ja lääkkeitä sotavangeille. Jakelu sotavankileireille tapahtui SPR:n kansainvälisen komitea ohjeiden mukaan ja heidän edustajiensa valvonnassa.


title: Suomen sotavankileirit jatkosodassa

text: Mannerheim myös vieraili sotavankileirillä tarkastaen vankien vaatetusta ja asuinoloja ja jopa maistoi heidän ruokaansa. Palattuaan Mikkelin päämajaan hän lähetti jokaiselle upseerivangille savukeaskin omalla kustannuksellaan. Tämä maksoi marsalkalle 9000 silloista markkaa.


title: Suomen sotavankileirit jatkosodassa

text: Sotavankileirit jakaantuivat pää,- ala-, tai työmaaleireiksi. Pääleirissä sijaitsivat esikunta ja vartioston tukikohta. Alaleiri oli pääleirin alaisuudessa toimiva yksikkö, joka oli sotilasvartioinnissa, -huollossa ja majoituksessa. Leirien vartijoina toimivat sotilaat olivat pääsääntöisesti B I tai B II luokan sotilaita. Heidän piti suorittaa kymmenen päivän vartijakurssi, joka käsitti aseenkäsittely- ja kurinpalautusharjoituksia. Alle 18-vuotiaat saivat toimia vain lähetteinä.


title: Latakian maakunta

text: Latakian maakunta () on yksi Syyrian 14 maakunnasta. Se sijaitsee Välimeren rannalla, läntisessä Syyriassa Turkin rajalla. Maakunnan pääkaupunki on Latakia. Toinen merkittävä kaupunki on Jabla.


title: Latakian maakunta

text:
Vuoden 2004 väestönlaskennassa maakunnan väkiluku oli 879 551 asukasta. Vuoden 2011 tammikuun väkiluvuksi Syyrian tilastokeskus kirjasi jo 1 229 000. Vuoden lopussa, kun Syyrian sisällissota oli jo meneillään, väestöarvio (31.12.2011) oli 1 008 000 asukasta.
Maakunta rajoittuu idässä Idlibin ja Haman, sekä etelässä Tartusin maakuntaan. Lännessä vastassa on Välimeri ja pohjoisessa naapurina on Turkki.


title: Latakian maakunta

text: Latakian maakunta on maataloustuotantoaluetta, jossa viljellään tupakkaa, puuvillaa, viljoja ja hedelmiä.


title: Latakian maakunta

text: Aluehallinnossa maakunta on jaettu neljään piirikuntaan. Vuoden 2004 väestönlaskennan mukaan niiden väkivuvut oja väestöosuudet maakunnan väkiluvusta olivat:


title: Vaasan sotavankileiri

text: Vankileiri sijaitsi Vanhan Vaasan ja Runsorin rajoilla Hovioikeudenmetsässä. Hovioikeudenmetsässä on vankileirin jäänteiden lisäksi vanhan asutuksen ja viljelyn jäänteitä ja Vaasan kaupunki esittää metsää suojeltavaksi.


title: Luomumaatalous

text: Luomumaatalous tarkoittaa mahdollisimman luonnonmukaista maataloutta. Luomumaatalouteen kuuluvat luomuviljely (ravinto- ja kuitukasvit) ja luomueläintuotanto (eläinperäiset tuotteet). Luomumaatalouden tuotteita kutsutaan luomutuotteiksi. Luomumaataloudessa käytetään usein lannoitteena muun muassa kanan, lehmän ja hevosen ulostetta. Toimintaa valvoo usea viranomainen.


title: Norkko

text: Norkko on pehmeälapakkoinen tähkäntapainen kukinto, jossa on pienet kukat ja joka kukkimisen jälkeen varisee kokonaisena. Norkkoja ovat esimerkiksi useimpien koivukasvien ja pyökkikasvien heimoihin kuuluvien puiden kuten koivujen, leppien, pyökkien ja tammien kukinnot.


title: Ammunta kesäolympialaisissa 1988 – miesten trap

text: Olympiahaulikko "(nykyinen trap)" ammuttiin 20. syyskuuta. Kilpailun voitti Neuvostoliiton Dmitri Monakov.


text: Välierävaiheen jälkeen kilpailua johtivat Monakov ja Tšekkoslovakian Miroslav Bednařík tuloksella 197. Finaalissa he molemmat ampuivat täydet 25 kiekkoa ja joutuivat uusintaan yhteistuloksella 222. Siinä Monakov oli parempi 8–7. Pronssista uusivat kolme miestä, jotka olivat ampuneet tuloksen 219. Lopulta 3. sijan vei Belgian Franz Peeters. Suomea lajissa edustivat Matti Nummela ja Timo Nieminen. Nummela sijoittui kahdeksanneksi ja Nieminen jaetulle 43. sijalle.


title: NPK-luku

text: NPK-luku tarkoittaa lukemaa jolla ilmaistaan lannoitteen sisältämien kolmen merkittävimmän kasvien pääravinteen määrän. NPK viittaa näiden alkuaineiden tunnuksiin: typpi (N), fosfori (P), kalium (K). NPK-luku voi esimerkiksi olla seuraavanlainen: NPK 20-12-0, jossa luvut ilmaisevat prosenttiosuuksia. Se minkä prosenttiosuuksia luvut on olemassa kahdenlaista käytäntöä. Toisessa luvut ilmoittaa puhtaan alkuaineen osuuden lannoitteessa, ja toisessa tavassa ilmoitetaan tiettyjen oksidien määrän. Tämä johtuu siitä, ettei toisia alkuaineita löydy luonnosta puhtaana, tällaisia ovat fosfori ja kalium. Tämän vuoksi lannoitteessa kyseiset alkuaineet on vanhastaan ilmoitettu fosforipentoksidina (PO) ja kaliumoksidina (KO). Kummissakin merkintätavassa typpi on ilmaistu puhtaana alkuaineena.


title: NPK-luku

text: Sama lannoite molemmilla merkintätavoilla:


title: NPK-luku

text:
Alkuaineiden prosenttiosuuksina: NPK 20-22-17
Oksidien prosenttiosuuksina: NPK 20-51-20


title: NPK-luku

text:
Euroopan unioni on säätänyt, että jäsenmaat voivat valita vapaasti kumman merkintätavan ottavat käyttöön. Säännös koskee lannoitteita, jotka on merkitty "EY-LANNOITE" merkinnällä. Jos käytetään oksideja, niin merkinnässä täytyy käyttää difosforioksidia (PO) ja kaliumoksidia KO.
Suomessa käytetään kaikkien kolmen alkuaineen prosenttiosuuksia. Laki antaa myös mahdollisuuden ilmoittaa näiden rinnalla oksidien määrän.. Yhdistyneessä kuningaskunnassa fosfori ja kalium ilmoitetaan oksidimäärinä. Merkintätavan selvittäminen on tärkeää että voidaan säilyttää lannoitteiden vertailuarvo.


title: NPK-luku

text: Moolimassojen avulla oksidista voidaan laskea alkuaineen osuus, jota sitten käytetään kertoimena oksidi-lukuun, jolloin saadaan alkuaineen osuus prosentteina.


title: NPK-luku

text: Fosfori


title: NPK-luku

text: Fosforin osuus Fosforioksidista (PO) on 43.6% = 0.436.


title: NPK-luku

text: P = 0.436 * PO


title: NPK-luku

text: Esim. P = 0.436 * 51 = 22.236 = 22%


title: NPK-luku

text: Kalium


title: NPK-luku

text: Kaliumin osuus kaliumoksidista (KO) on 83% = 0.83.


title: NPK-luku

text: K = 0.83 * KO


title: NPK-luku

text: Esim. K = 0.83 * 20 = 16.6 = 17%


title: Ares (Xena)

text: Ares on kuvitteellinen hahmo yhdysvaltalaisissa draamasarjoissa "" ja "Hercules". Ares on sodanjumala joka havittelee Xenaa rakastajattarekseen. Osaa näytteli Kevin Smith.


title: Ares (Xena)

text: Alkuperäinen Ares kuuluu antiikin Kreikan mytologiaan.


title: Yara International

text: Yara International ASA on norjalainen, pääasiassa lannoitteita valmistama yritys, joka on yksi maailman suurimmista typpilannoitteiden valmistajista. Yara International valmistaa noin neljänneksen Euroopassa tuotetuista lannoitteista. Yara eriytettiin Norsk Hydrosta 25. maaliskuuta 2004 omaksi pörssiyhtiökseen. Sen muodostivat Norsk Hydron aiemmat kaksi divisioonaa: "Hydro Agri" sekä "Hydro Gas & Chemicals".


title: Yara International

text: Suomen valtio myi omistamansa Kemira Growhow Oy:n osakkeet Yara Internationalille, joka lunasti sen jälkeen muiden omistamat osakkeet yhtiössä. Kemira GrowHow jatkaa toimintaansa Yara Internationalin tytäryhtiönä nimellä Yara Suomi.


title: Tridacna rosewateri

text:
Tridacna rosewateri on jättiläissimpukkalaji. Se elää luonnossa vain Mauritiuksen lähivesillä Intian valtameressä. Laji on kuvattu tieteellisesti vuonna 1991.
"Tridacna rosewateri" on pienimpiä jättiläissimpukkalajeja; se kasvaa korkeintaan 15-20 cm pitkäksi. Sillä on kaksiosainen, voimakkaan poimullinen kuori, joka on ohuempi kuin sukulaislajeilla. Kuoren ulkopintaa peittävät ohuet, hyllymäiset suomut. Suomuisen kuoren takia se muistuttaa sukulaislajia "Tridacna squamosa". Kuoren välistä työntyy esille hyllyvä "vaippa", jonka keskellä törröttää putkimainen hylkyaukkoa ympäröivä suuosa. Toinen huomamattomampi aukko liittyy veden sisäänvirtaukseen.


title: Alegro

text: Kauppakeskus Alegro sijaitsee Alfragideissa, Amadorassa, Lissabonin lähellä. Kauppakeskus avattiin marraskuussa 2007. Kauppakeskuksen omistaa Auchan ja Immochan, joka on Auchan-ryhmittymän liiketilojen hallintaan keskittynyt yhtiö.


title: Alegro

text:
Kauppakeskus Alegron kerrospinta-ala on 39 000 neliömetriä ja kauppakeskuksessa sijaitsee noin 122 liikettä. Kauppakeskuksessa on muun muassa ravintolamaailma ja Jumbo-hypermarketketju.
Parhaiten kauppakeskukseen pääsee autolla.


title: Gulliverin retket (albumi)

text: Gulliverin retket on Kari Peitsamon kahdeksas albumi vuodelta 1981. Levy uudelleenjulkaistiin vuonna 1989 LP:nä ja CD:nä; kyseessä on ensimmäinen Peitsamon CD-julkaisu. Peitsamon aiemmista soololevyistä poiketen levy on soitettu sähkökitaralla. Aku Ankkuli on levyttänyt omat versionsa levyn kappaleista "Volkswagen", "Anna vielä aikaa", "Huomenta rock'n'roll", "Takaisin Siuroon", "Hae lakkaa satamasta", "Gulliverin retket", "Albert" ja "Mississippi", viimeisen yhdessä Peitsamon kanssa. Myös Yari on levyttänyt oman version kappaleesta "Anna vielä aikaa".


title: Gulliverin retket (albumi)

text:
A-puoli
B-puoli


title: Yser

text: Yser (, ) on 78 kilometriä pitkä joki, joka saa alkunsa Pohjois-Ranskasta Nordin departementista, virtaa Belgiaan ja laskee Pohjanmereen Belgian Nieuwpoortissa.


title: Yser

text: Joen lähellä käytiin ensimmäisen maailmansodan aikana Yserin taistelu.


title: Ranskan Kongo

text: Ranskan Kongo () tai Keski-Kongo () oli Ranskan siirtomaa, joka oli olemassa vuodesta 1882 vuoteen 1910. Siirtomaa käsitti hetkellisesti nykyisien Kongon tasavallan, Gabonin sekä Keski-Afrikan tasavallan alueet.


title: Darren Star

text: Darren Star (s. 1961) on yhdysvaltalainen tuottaja ja käsikirjoittaja. Hän on tullut tunnetuksi lukuisten suosittujen TV-sarjojen luojana.


title: Darren Star

text: Darren Starin kuuluisimmat luomukset ovat luultavasti Beverly Hills 90210, Melrose Place sekä Sinkkuelämää, joka kylläkin perustui Candace Bushnellin kirjoituksiin. Star toimi myös Sex and the City – Sinkkuelämää elokuvan tuottajana.


title: Darren Star

text: Darren Star opiskeli University of Californiassa Los Angelesissa. Hän on taustaltaan juutalainen. Starilla on nykyisin asunnot sekä Los Angelesissa että New Yorkissa. Darren on avoimesti homoseksuaali.


title: Gulliverin retket

text: Gulliverin retket on Jonathan Swiftin kirjoittama, neljään osaan jaettu satiiri merimiehen haaksirikoista kummallisiin maihin. Benjamin Motte julkaisi "Gulliverin retket" kahdessa osassa vuonna 1726. Teoksen nimi oli englanniksi kokonaisuudessaan "Travels into Several Remote Nations of the World, in Four Parts. By Lemuel Gulliver, First a Surgeon, and then a Captain of several Ships". Vuonna 1735 irlantilainen George Faulkner julkaisi "Gulliverin retket" alkuperäisessä muodossaan ilman Motten tekemiä lisäyksiä.


title: Gulliverin retket

text: Tunnetuimmat ovat kaksi ensimmäistä osaa, joista ensimmäisessä Gulliver joutuu kääpiöihmisten asuttamalle Lilliputin saarelle ja toisessa jättiläisten maahan. Synkimmässä neljännessä osassa Swiftin ihmisviha näkyy ihmisten kuvaamisena kuvottaviksi "yahoo"-olennoiksi. Etenkin ensimmäisistä osista tehtyjen lasten kuvakirjojen myötä "Gulliverin retket" mielletään usein lastensaduksi, mutta se on alun perin tarkoitettu satiiriksi hallitsijoista, politiikasta ja ihmisluonnosta.


title: Gulliverin retket

text: Kirjan ensimmäinen osa, jonka satiiri on kohdistettu whig-puoluetta kohtaan, alkaa kirjan päähenkilön ja kertojan Lemuel Gulliverin taustoittamisella ja luonnehdinnalla. Hän on nimensä veroisesti hyväntahtoinen () ja rehellinen laivalääkäri. Eräällä matkalla laiva joutuu kovaan myrskyyn ja haaksirikkoutuu. Koko miehistö kuolee, Gulliveria lukuun ottamatta, joka pääsee maihin Lilliputin saarelle. Herättyään haaksirikon jälkeen Gulliver havahtuu siihen, että pituudeltaan vajaa kuusituumaiset lilliputit, jotka ovat whig-poliitikkojen ilmentäjiä, ovat sitoneet hänet. Lilliputit suhtautuvat ”jättiläiseen” aluksi epäluuloisesti ja alkavat ihmetellä, mitä hänen kanssa tulisi tehdä – hän syö enemmän ruokaa kuin lilliputit pystyvät hänelle tarjoamaan, mutta nälkäkuoleman jälkeen hänen ruhostaan tulisi haiseva terveysriski. Gulliver onnistuu saamaan lilliputtien keisarin luottamuksen puolelleen, ja vastapalveluksena hän lupaa auttaa lilliputteja maan ongelmissa. Keisari käskee Gulliveria tuhoamaan naapurimaa Blefuscun laivaston, koska blesfusculaiset uhittelevat lilliputtien maan miehittämisellä. Lilliputtien ja blefusculaisten välinen erimielisyys juontaa juurensa kysymykseen, kummasta päästä kananmuna pitäisi rikkoa. Gulliver tekee työtä käskettyä, mutta keisari nälkä kasvaa syödessä; keisari haluaakin pian orjuuttaa koko Blefuscun Gulliverin avulla, mutta tähän Gulliver ei suostu. Hieman aiemmin Gulliver oli tukahduttanut keisarin palatsia uhanneen tulipalon virtsaamalla palatsin päälle, mutta nyt Gulliverin yhteistyöhaluttomuudesta suuttunut keisari tulkitsee Gulliverin "veden heittämisen" sääntörikkomukseksi. Niinpä lilliputit alkavat suunnitella Gulliverin salamurhaa. Gulliver saa kuulla salamurhajuonesta, ja hän matkaa Blefuscuun, jonne hän oli aiemmin saanut kutsun lilliputtien rauhan solmineelta blefusculaiselta lähetystöltä. Blefusculaiset toivottavat Gulliverin tervetulleeksi ja antavat hänelle suuren laivan, jolla hän voi lähteä takaisin kotiin. Jonkin aikaa purjehdittuaan Gulliver törmää merimiehiin, jotka vievät hänet takaisin kotiin.


title: Gulliverin retket

text: Toisessa osassa Gulliver lähtee laivalta pienen joukon kanssa tutkimaan erään saaren vesivarantoja. Gulliver jää muista jälkeen, kun hänen toverinsa pakenevat äkkiä paikalta jättiläismäisen ihmishahmon ilmestyttyä paikalle. Tällä kertaa Gulliver onkin joutunut jättiläisten maahan, jossa hän itse näyttää pieneltä lilliputilta. Siirtämällä kertomuksensa täysin päinvastaiseen maailmaan Swift haluaa kuvata, kuinka erilaisia ihmiset ovat moraalitajunsa puolesta. Gulliver kohtaa jättiläismaanviljelijän, joka vie hänet kotiinsa koko perheen ihmeteltäväksi. Gulliver ystävystyy perheen tyttären Glumdalclitchin kanssa, kunnes maanviljelijä vie hänet tutustumaan muualle maahan. Samalla maanviljelijä esittelee Gulliveria maanmiehilleen maksua vastaan. Lopulta maanviljelijä myy esiintymisestä uupuneen Gulliverin kuningattarelle, joka tutustuttaa Gulliverin kuninkaaseen. Kuningas ja Gulliver keskustelevat pitkiä aikoja Gulliverin maan tavoista. Kuningas ihmettelee sitä itsekkyyttä ja kapeakatseisuutta, joka englantilaisia vaivaa. Siinä missä lilliputit ovat riidanhakuisia ja moraalittomiakin olentoja, on jättiläisten moraali puolestaan erittäin korkealla, mutteivät hekään sentään täydellisiä ole. Eräänä päivänä Gulliver istuskelee rannalla pienessä kantokopassaan, kun kotka nappaa hänen kantokoppansa nokkaansa ja pudottaa sen vahingossa mereen. Myöhemmin paikalle sattumalta tulleet merimiehet noukkivat Gulliverin ylös.


title: Gulliverin retket

text: Kolmannessa osassa Gulliverin matka suuntautuu Levantiin, jossa kapteeni käskee häntä lähteä tutkimaan mahdollisuuksia perustaa kauppayhteys eräälle saarelle. Merirosvot pääsevät yllättämään Gulliverin ja ottavat tämän laivan haltuun. Gulliverin he laittavat ajalehtimaan avomerelle pienessä paatissa, joka vie hänet sattumalta eräälle leijuvalle saarelle, nimeltään Laputa. Tutustuttuaan saaren ihmisiin ja kuninkaaseen Gulliver panee merkille, että koko elämä saarella keskittyy taiteiden ja tieteen ympärille. Saarelaiset eivät kuitenkaan sovella tiedettä helpottaakseen ihmisen arkielämää, vaan he tutkivat sen sijaan täysin turhanpäiväisiä asioita. Eräässä Englannin Royal Societyyn viittaavassa akatemiassa esimerkiksi tutkitaan, kuinka muuttaa uloste takaisin ruoaksi. Tähtitieteilijät ovat taas valjastaneet magnetismin koko Laputan saaren liikutteluun mielenmukaisesti kaikissa kolmessa ulottuvuudessa. Gulliver käväisee vielä Balnibarbissa, Glubbdubdribin saarella ja Luggnaggissa, josta hän päätyy Japaniin ja sitä kautta Englantiin.


title: Gulliverin retket

text: Neljännessä osassa Gulliver on nyt itse Barbadokselle suuntansa ottaneen laivan kapteeni. Matkalla muutamat miehistön jäsenet tulevat sairaiksi, ja Gulliver joutuu ottamaan korvaavia miehiä, jotka osoittautuvatkin merirosvoiksi. Merirosvot ottavat laivan haltuunsa ja jättävät Gulliverin yksin eräälle rannalle, jossa hän näkee kuvottavia ihmisenkaltaisia olentoja. Nämä yahooiksi kutsutut olennot hyökkäävät Gulliverin kimppuun, mutta paikalle saapunut älykäs houyhnhnm-nimiseen kansaan kuuluva yksilö eli hevonen pelastaa hänet ja vie kotiinsa. Gulliver keskustelee hevosten kanssa siitä, kuinka nämä ovat kehittyneet niin älykkäiksi, kun taas näiden orjuuttamat yahoot ovat jääneet kehityksestä jälkeen. Oleskeltuaan saarella monta vuotta Gulliver joutuu hyvästelemään hevoset ja rakentamaan kanootin, jolla hän selvittää tiensä läheiselle saarelle. Siellä hän tapaa portugalilaislaivan miehistön, jotka lupaavat viedä hänet Portugaliin. Portugalista Gulliver pääsee lähtemään kotiin Englantiin, jossa hän eristäytyy muista ihmisistä pitäessään näitä samanlaisia sivistymättöminä olentoina kuin houyhnhnmien saarella asuvat yahootkin. Ikävöidessään takaisin houyhnhnmien saarelle Gulliver ostaa kaksi hevosta, pitää niistä erittäin hyvää huolta ja juttelee niille useita tunteja päivittäin.


title: TAP Portugalin lento 425

text: TAP Portugalin lento 425 oli TAP Portugalin lento Belgian Brysselistä Portugalin Madeiralle. Lentoon kuului välilasku Lissaboniin. 19. marraskuuta 1977 lennolla käytetty Boeing 727-282Adv liukui laskeutuessaan huonossa säässä ulos kiitotieltä ja tuhoutui. Koneessa olleista 164 ihmisestä 131 kuoli onnettomuudessa.


title: TAP Portugalin lento 425

text: Lentokapteeni João Lontrão ja lentoperämies Miguel Guimarães Leal ryhtyivät noin kello 21.48 kolmanteen laskeutumisyritykseen Madeiran lentokentälle. Heidän työaikansa oli kestänyt tähän mennessä 13 tuntia ja 15 minuuttia, ja väsynyt miehistö oli yrittänyt jo kahdesti laskeutua vaikeissa olosuhteissa ainoastaan 1 600 metrin pituiselle kiitotielle. Kolmannen yrityksen jälkeen olisi ainoa vaihtoehto ollut yrittää Kanariansaarten Gran Canarialle. Kolmas laskeutumisyritys meni pitkäksi ja kone liukui kiitotieltä ulos.


title: TAP Portugalin lento 425

text: Onnettomuudessa sai surmansa yhteensä 131 henkeä tehden siitä Portugalin historian pahimman lento-onnettomuuden. Madeiran lentoaseman kiitotie oli vaarallisen lyhyt ja onnettomuuden seurauksena sitä jatkettiin 200 metrillä vuosien 1982–1986 aikana. Myöhemmin sitä on jatkettu 2 777 metrin mittaiseksi.


title: Hanna Zdanowska

text: Hanna Elżbieta Zdanowska (s. 23. maaliskuuta 1959 Łódź) on puolalainen poliitikko. Hän edustaa kristillisdemokraattista Kansalaisfoorumi-puoluetta.


title: Hanna Zdanowska

text: Zdanowska istui Sejmin jäsenenä vuodesta 2007–2010. Synnyinkaupunkinsa Łódźin pormestariksi Zdanowska valittiin 2010. Varsinaiselta ammatiltaan Zdanowska on ympäristöinsinööri. Hän on naimaton.


title: Keesojen lehto

text: Keesojen lehto on suomalaismuusikko Pekka Pohjolan vuonna 1977 julkaistu kolmas sooloalbumi. Se on julkaistu nimellä Mathematician's Air Display Isossa-Britanniassa ja Japanissa sekä nimellä Skuggornas tjuvstart Ruotsissa. Näiden maiden lisäksi albumi on julkaistu ainakin Italiassa, Yhdysvalloissa, Saksassa ja Benelux-maissa. "Keesojen lehto" on Pekka Pohjolan myydyin albumi, ja se valittiin vuoden albumiksi Musa-lehdessä vuonna 1977. Albumin raidat on nimennyt Hector.  A-puoli


title: Keesojen lehto

text: B-puoli


title: Timo Turpeinen

text: Timo Jukka Turpeinen (s. 8. helmikuuta 1959) on suomalainen laulaja ja lauluntekijä. Turpeinen keikkailee oman Timo Turpeinen Bandinsa kanssa soittaen erityisesti suomalaista iskelmää. Lisäksi hän on duetoinut vuosien ajan Sonja Lumpeen kanssa. Turpeisen tunnetuimpia kappaleita on alun perin Markku Blomqvistin vuonna 1977 levyttämä ”Liehuva liekinvarsi”. Turpeinen itse esitti tämän kappaleen ensimmäisen kerran vuonna 1991.


title: Timo Turpeinen

text:
Timo Turpeinen lauloi 1970-luvun lopulla yhtyeessä nimeltä Funky President, jolta ilmestyi yksi englanninkielinen single. 1980-luvulla hän liittyi Bluesshakers-yhtyeeseen ja aloitti soolouransa vuonna 1989. Bluesshakers esiintyi myös Hymyhuulet-sarjassa nimellä The Hepamamas.
Moulin Rougers-yhtyeessä tehtiin englanninkielistä musiikkia. Soolouralle Timo lähti 1980-luvulla jolloin Timo levytti kaksi coverlevyä, Reissumiehen muisto (1989) ja Liehuva liekinvarsi (1991). 90-luvulta lähtien Timo on esittänyt omia lauluja joista suurin osa on ollut Timon käsialaa.


title: Timo Turpeinen

text: Timo on tehnyt lauluja myös muille artisteille kuten Vicky Rostille.


title: Tim Blaney

text: Timonthy "Tim" Blaney (s. 1959) on yhdysvaltalainen ääninäyttelijä. Hänet tunnetaan muun muassa elokuvista "Men in Black – miehet mustissa" (1997) ja "MIB II – miehet mustissa 2" (2002), joissa hän ääninäytteli koiraa nimeltä "Frank the Pug". Hän on esiintynyt myös dokumentissa "" (2008).


title: Stefan Attefall

text: Jan Stefan Attefall (s. 21. elokuuta 1960 Lycksele) on ruotsalainen poliitikko, joka edustaa Kristillisdemokraatteja. Attefall on istunut valtiopäivien jäsenenä vuosina 1991–1994 ja jälleen 1998–2014. Hän oli kristillisdemokraattien valtiopäiväryhmän puheenjohtajana vuosina 2006–2010, minkä jälkeen Attefall toimi julkishallinto- ja asuntoministerinä vuosina 2010–2014.


title: Stefan Attefall

text: Ennen uraansa valtiopäivillä Attefall on toiminut muun muassa kristillisdemokraattien nuorisoliiton puheenjohtajana vuosina 1986–1989. Hän on ollut myös "Kristdemokraten" -lehden päätoimittajana.


title: Birger Ekstedt

text: Birger Ekstedt (19. joulukuuta 1921 Sundsvall – 5. heinäkuuta 1972 Österlövsta) oli ruotsalainen poliitikko ja vuonna 1961 vihitty evankelis-luterilaisen kirkon pappi. Hän toimi maansa kristillisdemokraattien ensimmäisenä puoluejohtajana vuodesta 1964 kuolemaansa, jonka jälkeen häntä seurasi Alf Svensson.


title: Alkukuoriaiset

text: Alkukuoriaiset ("Archostemata") on kovakuoriaisten ("Coleoptera") alalahko.


title: Alkukuoriaiset

text: Euroopasta tunnetaan vain yksi alalahkoa edustava kovakuoriaislaji, lymylatukka ("Crowsoniella relicta"), jota on tavattu joistakin Italian luolista.


title: Alkukuoriaiset

text:
"Cupedoid"-haara:
"Schizophoroid"-haara:


title: Kissin diskografia

text:
Kiss on yhdysvaltalainen hard rock-yhtye, joka on julkaissut 22 studioalbumia, 7 livealbumia, 25 kokoelmalevyä, 6 boksia, 43 singleä ja 31 musiikkivideota. Lisäksi yhtyeelle on omistettu noin 15 tribuuttialbumia. Kissin perustivat vuonna 1973 basisti-laulaja Gene Simmons ja rytmikitaristi-laulaja Paul Stanley. Myöhemmin yhtyeeseen liittyivät rumpali-laulaja Peter Criss ja soolokitaristi-laulaja Ace Frehley. Tämä kokoonpano levytti studiolevyjä vuosina 1974-1979 ja 1998. Vuonna 1980 Peter Crissin paikan otti Eric Carr ja 1982 Vinnie Vincent syrjäytti Frehleyn kitaristin paikalta. Tällä kokoonpanolla julkaistiin 2 studiolevyä, vaikka Frehley esiintyykin 1982 Creatures of the Night levyn kannessa, hän ei soita yhdelläkään raidalla. Lopulta 1983 Vincentin paikan otti Mark St. John, jonka korvasi vuonna 1985 Bruce Kulick. Tämä kokoonpano levytti studiolevyjä 1985-1989. Eric Carrin kuollessa syöpään 1991 hänen paikkansa otti Eric Singer, ja Kulick jatkoi yhä yhtyeessä. Tämä kokoonpano julkaisi kaksi studiolevyä. Vuonna 1996 yhtye muovautui alkuperäiseen kokoonpanoonsa ja julkaisi 1998 albumin Psycho Circus. Kokoonpano hajosi 2001 Crissin lähtiessä yhtyeestä, ja hänen tilalleen palasi Eric Singer jonka Criss oli syrjäyttänyt 1996 rumpalin paikalta. Criss palasi 2002 loppuvuodeksi yhtyeeseen ja Frehley jätti bändin 2002 loppupuolella. Criss jatkoi yhtyeessä vuoteen 2004 kunnes Eric Singer palasi yhtyeeseen. Frehleyn tilalle oli vuonna 2002 pestattu Tommy Thayer, joka oli työskennellyt yhtyeen taustajoukoissa 90-luvulta asti. Yhtye on myynyt yli 150 miljoonaa levyä.
Listasijoituksella viitataan aina singlen A-puoleen, eli ensin mainittuun kappaleeseen.


title: Janeane Garofalo

text:
Jane Anne Garofalo (s. 28. syyskuuta 1964 Newton, New Jersey, Yhdysvallat) on yhdysvaltalainen näyttelijä ja Emmy-ehdokas. Hänet tunnetaan mm. televisiosarjoista "24", "The Larry Sandres Show", "West Wing", "Ed", "Felicity", "Kova laki", "Seinfeld" ja "Saturday Night Live". Hänet tunnetaan myös elokuvista "Tervemenoa, rakas" (1995), "Kaikenkarvaiset lemmikit" (1996), "Blondit luokkakokouksessa" (1997), "Seitsemän seinähullua sankaria" (2000), "Independent" (2000) ja "Rottatouille" (2007).
Garofalo oli naimisissa Robert Cohenin kanssa, mutta liitto päättyi eroon. Hän asuu New Yorkissa ja Los Angelesissa.


title: Maria Larsson

text: Ingrid Maria Larsson (s. 20. tammikuuta 1956) on ruotsalainen poliitikko. Hän kuuluu kristillisdemokraattien puolueeseen, jonka ensimmäiseksi varapuheenjohtajaksi hän nousi vuonna 2003. Hän pääsi valtiopäivien jäseneksi vuoden 1998 vaaleissa.


title: Maria Larsson

text: Larsson on ammatiltaan opettaja. Hänestä tuli vuoden 2006 vaalien jälkeen muodostetun porvarihallituksen vanhuus- ja kansanterveysministeri. Vuoden 2010 vaalien jälkeen Larsson nimitettiin hallituksen lapsuus- ja vanhuusministeriksi. Hänen ministerikautensa päättyi porvaripuolueiden vaalitappioon vuoden 2014 vaaleissa. Samalla Larsson putosi valtiopäiviltä.


title: Charles Dance

text: Walter Charles Dance (s. 10. lokakuuta 1946 Redditch, Worcestershire, Englanti) on brittiläinen näyttelijä, käsikirjoittaja ja ohjaaja.


title: Charles Dance

text: Dance oli Royal Shakespeare Companyn näyttelijä 1970-luvulla. Samoihin aikoihin hän aloitti televisio- ja elokuvakuvauransa. Varsinainen läpimurto tapahtui vuonna 1984 televisiosarjassa "Kuningattaren jalokivi" ("The Jewel in the Crown"), jossa häntä luonnehdittiin "Englannin Robert Redfordiksi". Dancen tunnetuimmat elokuvaroolit ovat olleet elokuvissa "Alien³" (1992), "Last Action Hero" (1993), "China Moon" (1994), "Hilary ja Jackie" (1998), "Gosford Park" (2001) ja "Swimming Pool" (2002).


title: Charles Dance

text: Vuonna 2004 Dance käsikirjoitti ja ohjasi elokuvan "Ladies in Lavender", jonka pääosissa ovat Judi Dench ja Maggie Smith. Elokuva ja Dancen ohjaus ovat saaneet myönteisiä arvosteluja.


title: Charles Dance

text: Vuosina 2011–2014 Dance näytteli lordi Tywin Lannisteria televisiosarjassa "Game of Thrones".


title: Charles Dance

text: Vuonna 2015 Charles Dance näytteli tuomari Lawrence Wargravea Agatha Christien romaaniin perustuvassa BBC:n minisarjassa "Eikä yksikään pelastunut".


title: Charles Dance

text: Dance opiskeli graafista suunnittelua Plymouth College of Art -yliopistossa ennen siirtymistään näyttelijäksi.


title: Charles Dance

text: Charles Dance oli naimisissa Joanna Dancen kanssa 1970–2004, ja hänellä on avioliitosta kaksi lasta. Vuonna 2010 hän kihlautui kuvanveistäjä Eleanor Boormanin kanssa ja he saivat tyttären, mutta pariskunta erosi vuonna 2012.


title: Oliver Onions

text: Guido ja Maurizio de Angelis, yhteinen taiteilijanimi "Oliver Onions" (s. 22. joulukuuta 1944 ja 22. helmikuuta 1947) ovat italialaisia muusikoita. Suurin osa heidän musiikistaan koostuu syntetisaattorimusiikista, pääosin synthpopista ja erilaisista ambient-tyylisistä sävellyksistä.


title: Oliver Onions

text: Kaksikko on säveltänyt ja esittänyt musiikin moniin italialaiselokuviin yhteisnimellä Oliver Onions. Tunnetuimmat elokuvamusiikit veljekset ovat tehneet Bud Spencer ja Terence Hill -elokuviin. Vaikka de Angelis -veljekset esittivätkin kappaleensa englannin kielellä, italialaisen aksentin vuoksi sanoja oli usein vaikea ymmärtää. He sävelsivät musiikkia ja lauluja 1980- ja 1990-luvulla lukuisiin eurooppalaisiin lastenohjelmiin.


title: Oliver Onions

text: Veljekset saivat italialaisen Nastro d'Argento ("hopeinen nauha") -elokuvapalkinnon "Siitä vaan pojat!" -elokuvan musiikista. He ovat myös olleet ehdolla kahden Razzie-palkinnon saajaksi, huonoimman ääniraidan ja huonoimman kappaleen sarjoissa. Molemmat ehdokkuudet tulivat elokuvasta "Yor".


title: Murha mielessä

text:
Murha mielessä ("Wire in the Blood") on brittiläinen rikossarja, joka perustuu kirjailija Val McDermidin luomiin hahmoihin. Suomessa
sarjaa esittää Yle TV1. Sarjaa on tuotettu toistaiseksi kuusi kautta, joista ensimmäiset viisi on esitetty Suomessa. "Murha mielessä"
keskittyy psykologi Tony Hillin työhön fiktiivisen Bradfieldin kaupungin rikospoliisin kanssa, jossa selvitetään henkirikoksia. Sarjan
pääosassa ovat Robson Green, Hermione Norris (kaudet 1-3) ja Simone Lahbib (kaudet 4-6). Valtion elokuvatarkastamo
antoi sarjalle ikärajaksi K-15.


title: Murha mielessä

text:
Sarjan alkuperäinen nimi, "Wire in the Blood", on alun perin T.S. Eliotin runokokoelmasta "Neljä kvartettoa". Myös muita
jaksoja on nimetty T.S. Eliotin runolainausten mukaan. "Murha mielessä" -sarjaa on esitetty Yhdysvalloissa, Australiassa, Belgiassa, Suomessa,
Virossa, Ruotsissa, Saksassa ja Puolassa sekä Latinalaisessa-Amerikassa ja Lounais-Aasiassa kaapelitelevisiossa.


title: Murha mielessä

text:
Anthony "Tony" Hill (Robson Green) on "omissa oloissaan viihtyvä, äärimmäisen älykäs alansa ammattilainen, jolla tuntuu olevan ilmiömäinen
kyky tunkeutua rikollisten aivojen pimeään maailmaan".
Tämä kyky paneutua intensiivisesti sekä rikoksentekijöiden että uhrien ajatusmaailmaan käy jatkuvasti ylikierroksilla, mikä on henkisesti
ja fyysisesti kuormittavaa sekä Hillille itselleen että hänen ympäristölleen.


title: Murha mielessä

text:
Rikosylikonstaapeli Alex Fielding (Simone Lahbib) saapui Bradfieldiin rikosylikonstaapeli Carol Jordanin lähdettyä muihin tehtäviin.
Fielding oli aluksi hyvin epäileväinen edeltäjänsä metodiin käyttää rikostutkinnassa apuna psykologia rikollisten profilointiin. Erityisen
epäilevä Fielding
oli Tony Hillin suhteen, joten Fielding ei ottanut tät mukaan tutkintaan. Todettuaan käyttäneensä kaikki muut keinot
rikoksen ratkaisemiseksi Fielding kutsuu Hillin paikalle ja huomaa, että profiloinnista on todella hyötyä tutkinnalle.


title: Murha mielessä

text:
Fielding on ala-asteikäisen pojan, Benin, yksinhuoltaja. Benin isää ei ole koskaan näytetty sarjassa, vain Alexin ja Benin isän välinen
puhelinkeskustelu. Tämä keskustelu viittaa siihen, ettei isä ole juuri mukana Benin elämässä, ja että Alexin välit Benin isään eivät
ole järin lämpimät.


title: Murha mielessä

text: Alex Fieldingin hahmoa ei ole alkuperäisissä Val McDermidin rikosromaaneissa.


title: Murha mielessä

text:
Kunnianhimoinen rikoskomisario Carol Jordan (Hermione Norris) värvää Tony Hillin avukseen jämähtäneeseen henkirikosten tutkintaansa
selvittämään murhaajien sielunelämää. Tästä alkaa pitkäkestoinen ja läheinen työsuhde, joka kehittyy myös ystävyyssuhteeksi.
Jordan saa ylennyksen rikosylikomisarioksi, mutta saa kuitenkin työstään tarpeeksi ja lähtee Hillille ilmoittamatta Etelä-Afrikkaan töihin.


title: Murha mielessä

text:
Rikoskomisaario Kevin Geoffries (Mark Letheren)
Rikoskonstaapeli Paula McIntyre (Emma Handy)
Rikoskomisaario Don Merrick (Alan Stocks)
Tohtori Ashley Vernon (Mark Penfold)


title: Murha mielessä

text: Kausi 1 (2002)


title: Murha mielessä

text: Kausi 2 (2003/2004)


title: Murha mielessä

text: Kausi 3 (2005)


title: Murha mielessä

text: Kausi 4 (2006)


title: Murha mielessä

text: Kausi 5 (2007)


title: Murha mielessä

text: Erikoisjakso: Prayer of the Bone


title: Murha mielessä

text: Kausi 6 (2008) - "Ei esitetty vielä Suomessa"


title: Murha mielessä

text: Suomessa sarjaa levittää Future Film. Toistaiseksi levityksessä ovat kaudet 1-4.


title: Sari (nimi)

text: Sari on suomalainen naisen etunimi. Se on muoto nimestä Saara, joka on yli 4000 vuotta vanha raamatullinen nimi. Saara tarkoittaa hepreaksi ruhtinatarta ja otettiin suomalaiseen almanakkaan heinäkuun 19. päivälle vuonna 1852. Nimi Sari lisättiin samalle päivälle vuonna 1964.


title: Sari (nimi)

text: Vuoden 2012 loppuun mennessä nimi Sari on annettu noin 31 350 suomalaiselle naiselle ja alle 20 miehelle. Suurin osa Sareista on syntynyt 1960- ja 1970-luvuilla.Vuonna 2003 Sarit saivat oman etunimiyhdistyksensä. Sari-yhdistys ry oli Markku-liiton, Seppojen yhdistyksen ja Erkkien yhdistyksen lisäksi Suomen neljäs etunimiyhdistys. Sari-yhdistys on Suomen ainoa naisten etunimiyhdistys. Sen toiminta on hiipunut innostuneen alun jälkeen.


title: Freddy Rodriguez

text:
Frederik "Freddy" Rodriguez (17. tammikuuta 1975 Chicago, Illinois, Yhdysvallat) on yhdysvaltalainen näyttelijä ja Emmy-ehdokas. Hänet tunnetaan mm. televisiosarjoista "Ruma Betty", "Teen Titans", "Teho-osasto", "Tuho-osasto", "Viiden juttu" ja "Mullan alla", jossa hän näytteli Federico 'Rico' Diazia. Hän on näytellyt myös elokuvassa "Bobby" (2006) sekä El Wrayta elokuvassa "".
Rodriguez on naimisissa Elsie Rodriguezin kanssa. He avioituivat vuonna 1996. Heillä on kaksi lasta. Rodriguez on puertoricolaista alkuperää.


title: Painin Euroopan-mestaruuskilpailut 1927

text: Vuoden 1927 painin Euroopan-mestaruuskilpailut järjestettiin Budapestissa, Unkarissa marraskuun alussa. Kisoissa painittiin pelkästään kreikkalais-roomalaisessa painissa kuudessa eri sarjassa. Seuraavana vuonna EM-kilpailuja ei järjestetty Amsterdamin olympialaisten vuoksi.


title: L’Amourder

text: L’Amourder oli Sielun Veljet -yhtyeen sivuprojekti, jonka tavoitteena oli saavuttaa mainetta Suomen rajojen ulkopuolella esittämällä englanninkielisiä versioita Sielun Veljien kappaleista. Läpimurtoa yhtye ei kuitenkaan ulkomailla missään vaiheessa tehnyt, vaikka saavuttikin kulttimainetta.


title: Jussi Leskinen

text: Albin Juhana ”Jussi” Leskinen (1. toukokuuta 1901 Sääminki – 28. helmikuuta 2010 Rantasalmi) oli kuollessaan 108-vuotias ja Suomen sen hetken vanhin ihminen. Leskinen asui Rantasalmella ja teki elämäntyönsä maanviljelijänä.


title: Jussi Leskinen

text: Leskisen kuoleman jälkeen keväällä 2010 Suomen vanhin ihminen oli Helsingin Sanomien mukaan 107-vuotias Helsingissä asunut nainen, jonka henkilöllisyyttä ei aluksi julkaistu. Marraskuussa 2012 ilmestyneessä Helsingin Sanomien artikkelissa Suomen vanhimman asukkaan kerrottiin olevan vuonna 1903 syntynyt turkulainen Selma Tuominen.


title: Jan Sahl

text: Jan Sahl (s. 20. huhtikuuta 1950 Meløy) on norjalainen kristillisen kansanpuolueen poliitikko. Hän on istunut Suurkäräjien () jäsenenä vuodesta 1997. Hän edustaa Nordlandin lääniä.


title: The Boy with No Name

text: The Boy With No Name on skotlantilaisen vaihtoehtorock-yhtye Travisin viides studioalbumi. Albumi julkaistiin toukokuussa vuonna 2007. Albumilta julkaistiin kolme singleä; Closer, Selfish Jean ja My Eyes. Travis omisti albumin Chris Blairin ja Richard Burnsin muistolle .


title: The Boy with No Name

text: Albumi nousi Iso-Britanniassa virallisen albumilistan neljännelle sijalle. Yhdysvalloissa se ylsi Billboard 200 -listan sijalle 58.


title: José Javier Barkero

text: José Javier Barkero Saludes (s. 27. huhtikuuta 1979 Aretxabaleta, Guipúzcoa, Espanja) on espanjalainen jalkapalloilija. Hän edustaa espanjalaista Real Zaragozaa ja on pelipaikaltaan hyökkäävä keskikenttäpelaaja.


title: José Javier Barkero

text: Barkero on vasenjalkainen ja hänet tunnetaan muun muassa kovista kaukolaukauksistaan.


title: José Javier Barkero

text: Barkero on Real Sociedadin junioriakatemian kasvatteja ja ensiesiintymisensä edustusjoukkueessa hän teki kaudella 1998–1999. Hän pelasi Real Sociedadissa yhteensä kuusi kautta vuosina 1998–2006 aikana. Kaudet 2000–2001 ja 2001–2002 hän pelasi lainalla Toulousen ja Eibarin riveissä.


title: José Javier Barkero

text: Vuonna 2006 Barkero siirtyi Espanjan toiseksi korkeimmalla sarjatasolla pelanneeseen Albaceteen. Hän pelasi joukkueessa yhteensä kahden kauden ajan ja oli yksi kiistattomia avainpelaajia.


title: José Javier Barkero

text: Numancian kiinnitettyä huomionsa Barkeroon hän siirtyi joukkueeseen heinäkuussa 2008. Ensimmäisen kauden aikana Numanciassa Barkero teki muun muassa upean kaukolaukausmaalin hallitsevaa mestarijoukkue Real Madridia vastaan.


title: José Javier Barkero

text: Kesällä 2011 Barkero teki kaksivuotisen sopimuksen Levanten kanssa.


title: Myönnytyspolitiikka

text: Myönnytyspolitiikka (tunnetaan myös nimellä liennytyspolitiikka) on ”politiikkaa, joka tähtää kansainvälisten kiistojen ratkaisemiseen tunnustamalla olemassa olevat valitusten aiheet ja vastaamalla niihin järkiperäisten neuvottelujen ja kompromissien keinoin, välttäen näin tarpeen käydä sotaa, joka tulisi olemaan kallis, verinen ja mahdollisesti vaarallinen.” Termiä käytetään usein kuvaamaan Ison-Britannian pääministerin Neville Chamberlainin natsi-Saksaa kohtaan harjoittamaa myönnytyspolitiikkaa vuosina 1937–1939. Liennytyspolitiikasta on käyty akateemista ja poliittista keskustelua vuosikymmenten ajan. Historioitsijoiden arvio Chamberlainin politiikasta on vaihdellut. Arvostelijat ovat tuominneet Chamberlainin, kun puolustajien mukaan hänen liennytyspolitiikkansa oli pakon sanelemaa.


title: Myönnytyspolitiikka

text: Termiä ”liennytyspolitiikka” on käytetty sen jälkeen jopa synonyymina pelkuruudelle ja termiä käytetään propagandistisessa mielessä vielä tänäkin päivänä. Koska liennytyspolitiikan katsotaan historiallisen esimerkkinsä vuoksi olevan valmiiksi epäonnistunut ratkaisu, termiä käytetään puolustuksena oman politiikan kovenemiseen, kun halutaan siirtyä kovaotteisiin tai sotaisiin toimiin toista valtiota vastaan. Termiä käytettiin tässä mielessä viimeksi, kun Yhdysvallat valmisteli hyökkäystä Irakiin.


title: Myönnytyspolitiikka

text: Chamberlainin liennytyspolitiikka syntyi Kansainliiton heikkoudesta ja kollektiivisen turvallisuuden epäonnistumisesta. Kansainliitto perustettiin ensimmäisen maailmansodan jälkeen, kun toivottiin, että kansainvälinen yhteistyö kansojen välisissä riitatapauksissa voisi estää tulevien sotien syntymisen. Kansainliiton jäsenillä oli oikeus, mutta ei velvoitetta, auttaa hyökkäyksen kohteeksi joutuneita jäsenvaltioita. Kollektiivisen turvallisuuden politiikka ajoi samanaikaisesti aseistariisuntaa ja talouspakotteita aggressiivisia valtioita kohtaan. 1930-luku tarjosikin Kansainliitolle haasteita: Japani hyökkäsi Mantšuriaan, Adolf Hitlerin johtama natsi-Saksa miehitti Reininmaan ja Benito Mussolinin johtama fasistinen Italia hyökkäsi Abessiniaan. Diktatuurien toimiessa Kansainliitto osoittautui voimattomaksi.


title: Myönnytyspolitiikka

text: Syyskuussa 1931 Japani, Kansainliiton jäsen, hyökkäsi Kiinan provinssiin Mantšuriaan. Kiina pyysi Kansainliittoa ja Yhdysvaltoja avuksi. Kansainliiton neuvosto esitti, että osapuolet vetäytyisivät ennen hyökkäystä omaamille alueilleen odottamaan rauhanomaista ratkaisua. Yhdysvallat muistutti Japania velvollisuuksista noudattaa allekirjoittamaansa Kellogg–Briand-sopimusta. Vaatimukset menivät kuuroille korville ja Japani valloitti koko Mantšurian. Kansainliitto perusti tutkintalautakunnan, joka tuomitsi Japanin toimet esittämässään raportissa helmikuussa 1933. Vastalauseeksi Japani erosi Kansainliitosta ja jatkoi etenemistään Kiinaan. Tuomitsemista lukuun ottamatta Kansainliitto ja Yhdysvallat eivät vastustaneet Japanin toimia. David Thompsonin mukaan Kansainliiton ja Yhdysvaltain välinpitämättömyys ja tehottomuus Itä-Aasiassa rohkaisi Euroopan aggressiivisia valtioita toimimaan yhtä uhmakkaasti.


title: Myönnytyspolitiikka

text: Maaliskuussa 1936 Hitler haastoi Versailles’n rauhansopimuksen ja lähetti joukkojaan demilitarisoidulle Reininmaan alueelle, jonka Ranska oli vaatinut puskurivyöhykkeeksi maiden väliselle rajalle. Saksan uudelleenvarustelu oli vielä kesken ja sen asevoimat eivät olleet kasvaneet naapurivaltioiden tasalle. Reininmaan miehitys oli siis uhkapeliä ja monet Hitlerin neuvonantajista vastustivat sitä. Saksalaisille upseereille olikin annettu käsky vetäytyä välittömästi, mikäli he kohtaisivat alueesta määräävien ranskalaisten vastarintaa. Vastarintaa ei syntynyt, ja Hitler keräsi operaatiostaan poliittisen voiton.


title: Myönnytyspolitiikka

text: Ranska valitti Kansainliittoon ja kysyi Isolta-Britannialta tukea. Pääministeri Stanley Baldwin vastasi, että Ison-Britannian asevoimat eivät riitä Ranskan tukemiseen ja maan julkisen mielipiteen mukaan ”saksalaiset vain marssivat omalle takapihalleen”. Yleensä tiukkoja toimia saksalaisia kohtaan tukenut työväenpuolueen parlamentin jäsen Hugh Dalton sanoi, että Britannian kansalaiset ja työväenpuolue eivät kannata sotilaallisia toimia tai taloudellisia pakotteita Saksaa vastaan. Kansainliiton jäsenvaltioista ainoa, joka ehdotti toimimista Saksaa vastaan, oli Neuvostoliitto.


title: Myönnytyspolitiikka

text: Hitler kutsuttiin kuitenkin neuvottelupöytään. Hän ehdotti Saksan ja länsivaltojen välistä hyökkäämättömyyssopimusta. Yksityiskohdista kysyttäessä Hitler kuitenkin jahkaili eikä vastannut. Onnistunut Reininmaan miehitys oli vakuuttanut hänet siitä, ettei kansainvälinen yhteisö nousisi vastustamaan häntä ja että Saksa oli saavuttanut tärkeän strategisen aseman.


title: Myönnytyspolitiikka

text: Mussolini haaveili nostattavansa Italian Rooman valtakunnan kaltaiseksi mahdiksi. Ensimmäiseksi hän halusi Abessiniaan, jonka naapurivaltiot Eritrea ja Somalia olivat jo Italian hallussa. Joulukuussa 1934 Italian ja Abessinian joukkojen välillä käytiin kahakka Walwalissa, kun Italia otti haltuunsa kiistellyn alueen lähellä Ison-Britannian alueen ja Italian alueiden rajaa. Kahakassa kuoli 150 abessinialaista ja 50 italialaista. Kun Italia vaati anteeksipyyntöä ja hyvitystä Abessinialta, maa vetosi Kansainliittoon. Liitto suostutteli osapuolia löytämään ratkaisu, joka seuraisi osapuolten vuonna 1928 allekirjoittamaa ystävyyssopimusta. Kun Italia jatkoi joukkojensa siirtämistä alueelle, Abessinia vetosi Kansainliittoon uudelleen.


title: Myönnytyspolitiikka

text: Lokakuussa 1935 Mussolini käynnisti hyökkäyksen Abessiniaan. Kansainliitto julisti Italian olevan hyökkääjäosapuoli ja sääti taloudellisia pakotteita, joihin ei kuitenkaan kuulunut öljy ja hiili. Ilman näitä resursseja Italian olisi ollut vaikea käydä sotaa ja selviytyä, mutta toisaalta pelättiin energiaresurssien viennin kieltämisen johtavan sotaan Italian kanssa. Kansainliiton jäsenvaltioista Albania, Itävalta ja Unkari kieltäytyivät toteuttamasta pakotteita. Myös Kansainliittoon kuulumattomat Saksa ja Yhdysvallat jatkoivat kauppaa Italian kanssa.


title: Myönnytyspolitiikka

text: Huhtikuussa 1935 Italia oli liittynyt Isoon-Britanniaan ja Ranskaan näiden vastustaessa Saksan uudelleenvarustautumista. Ranska oli innokas tyynnyttelemään Italiaa, jotta tämä ei liittoutuisi Saksan kanssa. Iso-Britannia, joka ei suhtautunut niin vihamielisesti Saksaa kohtaan, määräsi tahdin jossa talouspakotteita asetettiin ja siirsi sotalaivoja Välimerelle. Kuitenkin marraskuussa 1935 Ison-Britannian ulkoministeri Samuel Hoare ja Ranskan pääministeri Pierre Laval kävivät salaisia keskusteluja, joissa he sopivat, että kaksi kolmasosaa Abessiniasta luovutettaisiin Italialle. Asian noustua julkisuuteen se herätti vastalausemyrskyn ja molemmat ministerit eroamaan.


title: Myönnytyspolitiikka

text: Toukokuussa 1936 Italia valtasi Abessinian pääkaupungin Addis Abeban pakotteista ja vastalauseista huolimatta ja julisti Italian kuninkaan Viktor Emanuel III:n Etiopian keisariksi. Kaksi kuukautta myöhemmin Kansainliitto luopui pakotteista. Abessinian kriisi vahingoitti suuresti kansainliiton arvovaltaa.


title: Myönnytyspolitiikka

text: Vuonna 1937 Stanley Baldwin erottua Neville Chamberlainista tuli uusi pääministeri. Chamberlain noudatti liennytyksen ja uudelleenaseistautumisen politiikkaa. Chamberlainin maine liennyttäjänä on laajalti seurausta hänen Hitlerin kanssa käymistään neuvotteluista Tšekkoslovakian kysymyksestä vuonna 1938.


title: Myönnytyspolitiikka

text: Tšekkoslovakia perustettiin Versailles’n sopimuksen myötä. Siihen kuuluivat myös sudeettialueet, joissa asui paljon saksalaisia. Huhtikuussa 1938 Konrad Henleinin johtamat sudeettinatsit ajoivat itsehallintoa alueelle. Chamberlain varoitti Hitleriä, että Saksan väliintulo saattaisi aiheuttaa konfliktin Ison-Britannian kanssa. Hitler kuitenkin komensi joukkonsa hyökkäämään Tšekkoslovakiaan. Lordi Runciman lähetettiin Prahaan välittäjäksi ja hän suostutteli tšekkihallituksen myöntämään sudeeteille näennäisen autonomian. Henlein vetäytyi neuvotteluista ja Hitler syytti tästä tšekkejä.


title: Myönnytyspolitiikka

text: Syyskuussa Chamberlain matkusti Hitlerin huvilaan Kotkanpesään neuvottelemaan suoraan Hitlerin kanssa toiveinaan välttää sota. Nyt Hitler vaati sudeettialueen liittämistä Saksaan ja vakuutti, että tästä kieltäytyminen merkitsisi sotaa. Ranskan tukemana Chamberlain kertoi Tšekkoslovakian presidentille, että maan tulee luovuttaa alueet, joissa on saksalaisenemmistö. Näin Tšekkoslovakia menetti 800 000 kansalaista, merkittävästi teollisuutta ja lännessä sijainneen strategisesti tärkeän vuoristoalueen. Käytännössä Iso-Britannia ja Ranska painostivat liittolaistaan luovuttamaan osan alueistaan vihamieliselle naapurille.


title: Myönnytyspolitiikka

text: Sen jälkeen Hitler ilmoitti Chamberlainille, että Saksa tulee miehittämään sudeettialueet ja että alueilla asuneiden tšekkoslovakialaisten tulee muuttaa pois. Tšekkoslovakialaiset vastustivat vaatimusta ja britit ja ranskalaiset asettuivat tukemaan heitä. Chamberlain suostutteli Hitlerin esittämään vaatimuksensa konferenssissa neljän vallan välillä. Näihin ei luettu itse Tšekkoslovakiaa. 29. syyskuuta Hitler, Chamberlain, Ranskan pääministeri Edouard Daladier ja Mussolini tapasivat Münchenissä. Johtajat sopivat, että Saksa saa miehittää sudeettialueen, mutta jättää muut vaatimuksensa kansainvälisen komission ratkaistavaksi. Tšekkoslovakialaisille ilmoitettiin, että jos he eivät suostu päätöksiin, he jäävät ilman kenenkään tukea. Chamberlainin vaatimuksesta Hitler allekirjoitti hyökkäämättömyyssopimuksen Saksan ja Ison-Britannian välille. Chamberlain palasi maahansa luvaten ”rauhaa meidän ajaksemme”. Seuraavan maaliskuun aikana Tšekkoslovakia lakkasi olemasta ja se jaettiin Saksan, Unkarin, Puolan ja itsenäisen Slovakian välillä.


title: Myönnytyspolitiikka

text: Münchenissä koettu tappio sai aikaan muutoksen politiikassa ja Chamberlain aloitti valmistautumisen sotaan. Maaliskuussa 1939 hän lupasi Puolalle, että Iso-Britannia tukisi maata mikäli sen itsenäisyyttä uhataan. Hitler hyökkäsi Puolaan 1. syyskuuta 1939. Kaksi päivää myöhemmin Iso-Britannia julisti sodan Saksalle lyöden Hitlerin ällikällä. Iso-Britannia ja Ranska katsoivat kuitenkin sivusta, kun Saksa valtasi Puolan.


title: Myönnytyspolitiikka

text: Vaikka sodan syttymisen syynä oli natsi-Saksa oli Chamberlain kärsinyt massiivisen arvovaltatappion. Ensimmäisen sotatalven aikana rintamilla ei juuri taisteltu ja kansan keskuudessa sotaa kutsuttiin valesodaksi. Chamberlainia syytettiin tällöin myös passiivisuudesta sodanjohdossa ja hänen tilalleen pääministeriksi astui Winston Churchill toukokuussa 1940. Chamberlainin kuoltua saman vuoden marraskuussa Churchill piti häntä kunnioittaneen puheen, jossa hän sanoi: ”Mitä ikinä historiaan jääkään näistä kauheista, mullistavista vuosista, voimme olla varmoja siitä, että Neville Chamberlain toimi täysin rehellisenä omalle kutsumukselleen ja yritti viimeiseen asti kaikilla kyvyillään ja auktoriteetilleen, jotka olivat voimakkaita, pelastaa maailman kauhealta, tuhoavalta taistelulta, jossa me olemme nyt mukana.”


title: Punarintanakkeli

text: Punarintanakkeli ("Sitta krueperi") on nakkelien sukuun kuuluva varpuslintu.


title: Punarintanakkeli

text: Linnun pituus on 12,5 cm, siipien kärkiväli 21–23 cm ja paino 10–14 g. Punarintanakkeli on pienempi kuin pähkinänakkeli, jota se paljon muistuttaa. Eroina ovat muun muassa punarintanakkelin musta päälaki, punertava rintavyö, selkeä valkoinen silmäkulmajuova, joka jatkuu otsan poikki, ja pitempi nokka. Sukupuolet ovat lähes samannäköisiä, joskin naaran värit ovat hieman himmeämmät ja sen päälaella on mustaa vähemmän. Nuori lintu on kauttaaltaan vanhaa himmeämpi.


title: Punarintanakkeli

text: Punarintanakkeli elää Euroopassa vain Kreikassa Lesboksen saarella muutaman kymmenen parin voimin. Turkissa elää 60 000–120 000 paria, Georgiassa ja eteläisellä Venäjällä 20 000–50 000 paria. Lajin kokonaispopulaatio on noin 80 000–170 000 paria. Punarintanakkeli on viime vuosina taantunut voimakkaasti etenkin Turkin rannikoilla, missä turistien palvonnan tieltä kaadetaan jatkuvasti lajille elintärkeitä metsiä. Laji on enimmäkseen paikkalintu, osa kannasta siirtyy talveksi alemmas vuorenrinteille. Lajia ei ole tavattu Suomessa.


title: Punarintanakkeli

text: Punarintanakkelit asuvat enimmäkseen vuoristometsissä, joiden puulajikoostumus vaihtelee alueittain. Sitä tavataan tavallisimmin yhden-kahden kilometrin korkeudella, joskus 2,5 kilomeriin saakka. Paikoin laji asutta myös vuorenjuurten metsiä.


title: Punarintanakkeli

text: Punarintanakkelin pesä on tavallisesti lehtipuun kolossa melko korkealla, erään tutkimuksen mukaan keskimäärin 11,7 metrin korkeudessa. Nakkelinaaras kovertaa yleensä pesäkolon itse koiraan toisinaan autellessa. Joskus pari käyttää vanhaa tikankoloa. Naaras munii tavallisesti viisi tai kuusi munaa, joita se hautoo noin 15 päivää. Poikasia ruokkivat sekä naaras että koiras, mutta vain naaras lämmittää niitä. Poikaset lähtevät pesästä 16–19 päivän ikäisinä. Laji pesinee vain kerran kesän aikana.


title: Punarintanakkeli

text: Kesäaikaan nakkelit syövät pääasiassa pieniä selkärangattomia. Syksyllä ja talvella nakkelit syövät varsinkin havupuiden siemeniä. Poikasia ruokitaan vain eläinravinnolla.


title: Ankkojen kulta

text: Ankkojen kulta on Ankalliskirjasto-sarjakuvakirjasarjan kahdeksas osa. Se julkaistiin vuonna 2008. Kirjan kaikki tarinat ovat Carl Barksin käsikirjoittamia ja piirtämiä.


title: Painin Euroopan-mestaruuskilpailut 1925

text: Vuoden 1925 painin Euroopan-mestaruuskilpailut järjestettiin Milanossa, Italiassa joulukuussa. Kisoissa painittiin pelkästään kreikkalais-roomalaisessa painissa kuudessa eri sarjassa.


title: Nikolai Triik

text: Nikolai Triik (7. elokuuta 1884 Tallinna, Viro – 12. elokuuta 1940 Tallinna) oli virolainen taidemaalari ja graafikko. Hän maalasi maisemia ja muotokuvia, muun muassa Gustav Suitsin muotokuvan.


title: Nikolai Triik

text: Triik opiskeli Alexander von Stieglitzin taidekoulussa Pietarissa, mutta tuli erotetuksi sen jälkeen, kun oli osallistunut opiskelijalakkoon Venäjän vallankumouksen aikana. Hän jatkoi opintoja Ants Laikmaan työhuoneella Tallinnassa.


title: Nikolai Triik

text: Triik oleskeli Suomessa Ahvenanmaalla 1906 ja opiskeli syksyllä Suomen taideyhdistyksen koulussa samana vuonna Helsingissä. Pari seuraavaa vuotta hän asui Pariisissa opiskellen Académie Colarossissa, Académie Julianissa ja École des Beaux-Artsissa.


title: Nikolai Triik

text: Triik oli Viron modernin taiteen avainhenkilöitä. Vuonna 1933 hänelle myönnettiin ensimmäisenä virolaisena taiteen professorin arvo.


title: Pop-Port

text: Pop-Port on monissa Nokian puhelinmalleissa käytetty monitoimiliitäntä. Sillä voi liittää esimerkiksi datakaapelin, kuulokkeet tai erilaisia lisälaitteita. Vuodesta 2007 alkaen markkinoille tulleissa puhelimissa Pop-Port on korvattu standardinmukaisemmilla Mini- sekä Micro-USB -liitännöillä datasiirtoa varten sekä 2,5 tai 3,5 millimetrin kuulokeliitännöillä.


title: Yhdyskunta

text: Yhdyskunta voi tarkoittaa seuraavia:


title: Arne

text: Arne voi tarkoittaa seuraavia:


title: Wilhelm Spengler

text: William Spengler (19. maaliskuuta 1907 Alpsee, Saksa – 1. huhtikuuta 1961 Oldenburg, Länsi-Saksa) oli natsi-Saksan SS:n tiedustelupalvelussa SD:ssä työskennellyt SS-eversti ja sodanjälkeisen entisiä SS-miehiä auttaneen avustusjärjestö Stille Hilfen perustajajäsen.


title: Wilhelm Spengler

text: Ennen natsien valtaantuloa vuonna 1933 Spengler oli työskennellyt liikunnanohjaajana. Vuodesta 1934 alkaen hän työskenteli SD:lle yleten johtajaksi kirjallisuutta ja lehdistöä tarkkailevaan pääosasto I:n ("Hauptabteilung I") vuonna 1936. Seuraavana vuonna hänet siirrettiin johtamaan pääosasto II, jonka alueena oli kulttuurielämä. Sicherheitsdienstin "Amt III C":n eli kulttuuriosaston johtajana Spengler toimi vuosina 1939-1945. Kulttuuriosaston vastuualueena olivat kulttuuriasiat sekä sotaa edeltävien Saksan rajojen ulkopuolella asuneet saksalaiset.


title: Wilhelm Spengler

text: Vuonna 1954 Spengler julkaisi yhdessä entisen SD-toverinsa Hans Schwerten kanssa kirjoittaman kirjan "Denker und Deuter im Heutigen Europa". Nimensä muuttanut Schwerte oli sodan jälkeen kääntynyt liberaaliksi ja toimi yliopiston professorina ennen eläkkeelle jäämistään. Hänen menneisyytensä tuli ilmi vasta vuonna 1992.


title: Frans Linnavuori

text: Frans Linnavuori suoritti musiikkiopintonsa Helsingin musiikkiopistossa ja Turun Lukkari- ja Urkurikoulussa. Toimittuaan kanttoriurkurina aluksi Ylöjärvellä ja Leppävirralla hän tuli vuonna 1908 Tampereen tuomiokirkon urkuriksi. Urkurina hän järjesti lukuisia omia konsertteja. Lisäksi hän omisti pianoliikkeen Tampereella (""Fr. Linnavuoren Pianomakasiini"").


title: Frans Linnavuori

text: Frans Linnavuoren sävellykset ovat suureksi osaksi jääneet unohduksiin. Tunnetuin niistä on V. A. Koskenniemen runoon sävelletty laulu "Minä laulan sun iltasi tähtihin".


title: Laden rautatieasema

text: Laden rautatieasema oli liikennepaikka kapearaiteisella Romney, Hythe and Dymchurch Railwayllä. Se avattiin liikenteelle 24. toukokuuta 1928 yhtä aikaa rataosan New Romney – The Pilot Inn kanssa.


title: Laden rautatieasema

text: Vaikka rautatieyhtiö määritteli Laden liikennepaikan virallisesti rautatieasemaksi, ei sitä koskaan ollut tarkoitus varustaa rautatieaseman tavoin. Käytännössä liikennepaikka oli seisake, jolla ei ollut edes kestopäällystettyjä laitureita. Ainoa rakennus oli Greenly-tyylinen koristeellinen puinen odotussuoja, jossa oli ikkunat molemmissa päissä.


title: Laden rautatieasema

text: Asemalla ei koskaan ollut asemahenkilökuntaa, eikä sitä ollut suunniteltu henkilökunnan tarpeita silmällä pitäen. Käytännössä asema palveli pientä kalastajamajojen ryhmää, ja pian liikennepaikka alennettiinkin seisakkeeksi. Seisakkeeksi muuttamisen tarkkaa ajankohtaa ei tiedetä, mutta valokuvassa vuodelta 1936 odotushuoneen asemanimikylteissä lukee jo "Lade Halt".


title: Laden rautatieasema

text: Toisen maailmansodan jälkeen rata New Romneystä Dungenessiin muutettiin yksiraiteiseksi ja odotuskatos hävitettiin. Lade kuitenkin jäi vielä seisakkeeksi, jossa junat pysähtyivät aina tarpeen vaatiessa.


title: Laden rautatieasema

text: Kun läheinen The Pilot Innin rautatieasema alenettiin seisakkeeksi vuonna 1968, rakennettiin sekä Ladeen että The Pilot Inniin samanlaiset tuulensuojaiset odotuskatokset. Molemmat liikennepaikat pysyivät käytössä aina vuoteen 1977 saakka, jolloin ne lakkautettiin. Sen jälkeen liikennepaikalla ovat pysähtyneet vain eri ryhmien tilausjunat vuoteen 1983 saakka. Sittemmin läheisen tasoristeyksen vaatimat raidevirtapiirit asennettiin entisen laiturialueen kohdalle.


title: Laden rautatieasema

text: Lade Halt oli vielä painettuna rautatien aikatauluun vuonna 1984, mutta junien lähtöaikoja ei aikatauluissa ollut. Vuodesta 1985 asema on mainittu ainoastaan historiallisissa julkaisuissa. Vuonna 1968 rakennettu odotuskatos purettiin 1990-luvun puolessa välissä, eikä aseman sijainnista ole havaittavissa jälkiä maastossa.


title: Danka Barteková

text: Danka Barteková (s. 1984 Trenčín) on slovakialainen haulikkoampuja.


title: Danka Barteková

text: Barteková on saavuttanut tyttöjen sarjassa yhteensä kolme hopeaa ja yhden pronssin skeetissä MM-kilpailuissa Kairossa 2001, Lahdessa 2002 ja Nikosiassa 2003. Naisten sarjassa hän on voittanut yhteensä yhden MM-hopean ja kolme MM-pronssia Lonatossa 2005, Zagrebissa 2006 ja Mariborissa 2009. Bartekova edusti maataan olympialaisissa Pekingissä 2008 naisten skeetissä sijoittuen kahdeksanneksi. Lontoossa 2012 hän sai skeetissä olympiapronssia voitettuaan Marina Belikovan uusintakierroksella.


title: Danka Barteková

text: Danka Barteková valittiin Lontoon vuoden 2012 kisojen aikana KOK:n urheilijajäseneksi seuraavaksi kahdeksaksi vuodeksi..


title: Debby Ryan

text: Deborah Ann “Debby” Ryan (s. 13. toukokuuta 1993 Huntsville, Alabama, Yhdysvallat) on yhdysvaltalainen näyttelijä ja laulaja. Hänet tunnetaan parhaiten pääroolistaan Disney Channelin tilannekomediassa "Jessie", sekä Bailey Pickettin roolista "Viiden tähden merielämää" -sarjassa.


title: Debby Ryan

text: Debby Ryan syntyi Alabaman Huntsvillessä. Hän esiintyi lapsena useissa teatteriryhmissä sekä kykykilpailuissa. Ryanin isä työskenteli armeijassa, minkä vuoksi perhe muutti ympäri Eurooppaa Debbyn ollessa lapsi. Hän asui Saksassa 10-vuotiaaksi asti ja osaa saksaa hyvin. Perhe palasi Yhdysvaltoihin vuonna 2003, jonka jälkeen Ryan varttui Texasissa. Hänellä on vanhempi veli Chase Ryan, ja he tekevät yhdessä musiikkia.


title: Debby Ryan

text: Ryan on kertonut olleensa koulukiusattu, sillä hän oli omien sanojensa mukaan ”nörtti” ja kuului koulunsa shakkikerhoon.


title: Debby Ryan

text: Debby Ryan on näytellyt seitsemänvuotiaasta lähtien ja esiintyi aluksi teatterissa. Varhaisteininä hän alkoi esiintyä useissa televisiomainoksissa. Vuonna 2007 Ryan sai roolin suoraan DVD:lle tehdystä lastenohjelmasta "Barney ja ystävät". Seuraavana vuonna hän esiintyi Ice Cuben tähdittämässä elokuvassa "The Longshots".


title: Debby Ryan

text: Ryanin läpimurto tapahtui Bailey Pickettin roolin myötä Disney Channelin tilannekomediasarjassa "Viiden tähden merielämää". Sarjaa tehtiin kolmen tuotantokauden verran vuosina 2008–2011. Vuonna 2009 Ryan vieraili "Hannah Montanassa" ja "Waverly Placen velhot" -sarjassa Bailey Pickettinä.


title: Debby Ryan

text: Vuonna 2010 Ryan tähditti Disney Channelin "16 Wishes" -elokuvaa, joka sai hyvät arvostelut. Ryan oli roolistaan Young Artist -ehdokkaana. Seuraavaksi hänet nähtiin samana vuonna ilmestyneessä draamaelokuvassa "What If...". Vuodesta 2011 lähtien Ryan näytteli nimiosaa Jessie Prescottina yksinomaan hänelle tehdyssä Disney Channelin tilannekomediasarjassa "Jessie".


title: Debby Ryan

text: Ryan siirtyi kohti aikuisrooleja vieraillessaan draamasarjassa "Rakkauden anatomia", jossa hän näytteli huumeriippuvaista nuorta naista. Kun "Jessie" päättyi vuonna 2015, Ryan sai sivuroolin NBC:n poliisisarjasta "The Mysteries of Laura". Hän vieraili lisäksi "Isojen tyttöjen leikit" -sarjassa.


title: Debby Ryan

text: Vuonna 2016 Ryan tähditti tilannekomediasarjaa "Sing It!", joka julkaistiin YouTube Red-palvelun kautta.


title: Debby Ryan

text: Ryan on näytellyt vuodesta 2018 alkaen pääosaa Netflix-alkuperäissarjassa "Insatiable". Sarjan traileri aiheutti sosiaalisessa mediassa kohun, sillä sen katsottiin pilkkaavan ja häpäisevän ylipainoisia ihmisiä. Ilmiö tunnetaan englanninkielisellä termillä ”fat shaming”. Kohun seurauksena yli 170 tuhatta ihmistä vaati sarjan hyllyttämistä. Ryan puolusti sarjaa Twitter-sivullaan, jossa hän kertoi kamppailleensa itsekin kehonkuvansa kanssa ja toivoi ihmisten katsovan sarjan ennen sen tuomitsemista.


title: Debby Ryan

text: Ryan toimii vokalistina vuonna 2013 perustetussa The Never Ending -yhtyeessä. Kitaristina toimii Kyle Moore ja rumpalina Johnny Franco. The Never Endingin debyyttialbumi "One" julkaistiin 24. kesäkuuta 2014. Ryan on kuvaillut musiikkityylinsä olevan sekoitus folkia, indie poppia ja kantria.


title: Debby Ryan

text: Ryan on musiikkimaustaan kysyttäessä haastattelussa todennut rakastavansa jazzia sekä countrymusiikkia.


title: Debby Ryan

text: Ryan seurusteli Twenty One Pilots -yhtyeen rumpalin Josh Dunin kanssa toukokuusta 2013 syyskuuhun 2014. Hän kertoi myöhemmin suhteen Dunin kanssa olleen hyvä, mutta olleensa väkivaltaisessa suhteessa sitä ennen. Vuonna 2018 Ryan ilmoitti palanneensa yhteen Dunin kanssa. Joulukuussa 2018 he menivät kihloihin.


title: Debby Ryan

text: Huhtikuussa 2016 Ryan pidätettiin Los Angelesissa rattijuopumuksesta. Pidätyshetkellä hänen syytteekseen luettiin törkeä rattijuoppous, mutta se alennettiin myöhemmin rikkomukseksi. Ryan ei kiistänyt syyllisyyttään, jolloin hänet tuomittiin kolmeksi vuodeksi koeajalle. Hänen on myös suoritettava yhdyskuntapalvelua.


title: Debby Ryan

text: Singlet


title: Debby Ryan

text: EP:t


title: Cisco Certified Network Associate

text: Cisco Certified Network Associate tai CCNA on Cisco Systemsin tarjoama standardoitu tietoverkkoalan koulutusohjelma ja sertifikaatti. CCNA-koulutusta tarjoavat Suomessa muun muassa useat tietotekniikka-alan opetusta antavat ammattikorkeakoulut.


title: Vissarion Belinski

text: Vissarion Grigorjevitš Belinski (; 11. kesäkuuta 1811 Viapori, Helsinki — 7. kesäkuuta 1848 Pietari) oli venäläinen kirjallisuusarvostelija, toimittaja ja filosofi sekä uudistusmielinen demokratian kannattaja. Häntä pidetään venäläisen kirjallisuuskritiikin uranuurtajana. Hänen ystäväpiiriinsä kuuluivat Nikolai Stankevitšin kautta muun muassa Aleksandr Herzen ja Mihail Bakunin.


title: Vissarion Belinski

text: Belinski opiskeli Moskovan yliopistossa, mutta hänet erotettiin sieltä vuonna 1832 poliittisen aktivismin takia. Hän julkaisi estetiikan alaan kuuluvia kirjoituksia aikakauslehdissä ja toimitti "Moskovski nabljudatel" -lehteä 1838–1839. Kun lehti kiellettiin, hän muutti Pietariin ja ryhtyi "Otetšestvennyje zapiski" -lehden avustajaksi. Hän julkaisi artikkeleita muun muassa Mihail Lermontovista, Aleksandr Puškinista, Ivan Turgenevista ja Nikolai Gogolista. Hän sai vaikutteita Länsi-Euroopan idealistisilta filosofeilta, erityisesti G. W. F. Hegeliltä ja Ludwig Feuerbachilta.


title: Vissarion Belinski

text: Vuoden 1841 aikoihin Belinski alkoi kutsua itseään sosialistiksi. Hän pohti yhteiskuntarakenteen syvällistä muuttamista. Hän piti kapitalismia väistämättömänä välivaiheena edettäessä kohti utopistista sosialismia. Hän uskoi Venäjän kehittyvän kohti eurooppalaista yhteiskuntaa ja pilkkasi slavofiileja. Hän arvosteli yksinvaltiutta ja maaorjuutta, köyhyyttä, alkoholismia, virkavaltaisuutta ja heikompien – kuten naisten – syrjintää.


title: Vissarion Belinski

text: Viimeisinä vuosinaan 1847–1848 Belinski toimitti Nekrasovin aikakauslehteä "Sovremennik" ja julkaisi siinä merkittäviä artikkeleita Venäjän kirjallisuudesta ja Gogolista.


title: Vissarion Belinski

text: Belinski kuului aikansa vaikutusvaltaisimpiin vapaamielisiin kirjoittajiin, ja hän suosi kirjallisuutta, joka edusti ”sosiaalista tietoisuutta”, esimerkiksi Fjodor Dostojevskin esikoisromaania "Köyhää väkeä" (1845). Belinski kuuluu venäläisen realistisen estetiikan ja kirjallisuuskritiikin uranuurtajiin, ja hänen filosofiset katsomuksensa ja omaleimaiset kirjoituksensa vaikuttivat tuntuvasti venäläisen kirjallisuuden ja yhteiskunta-ajattelun kehitykseen.


title: Vissarion Belinski

text: Belinki kuoli tuberkuloosiin vain vähän ennen kuin hänet olisi pidätetty poliittisten näkemystensä vuoksi. Hänen kootut teoksensa julkaistiin venäjäksi vuosina 1859–1862 (12 osaa) ja uudestaan 1953–1956, julkaisijana Neuvostoliiton tiedeakatemia.


title: Irina Laritševa

text: Irina Laritševa (s. 1964 Moskova) on venäläinen haulikkoampuja ja maailmanmestari.


title: Irina Laritševa

text: Laritševa on voittanut Neuvostoliiton joukkueessa yhden kullan ja yhden hopean MM-kilpailuissa Moskovassa 1990. Venäjän joukkueessa hän on saavuttanut viisi kultaa, kaksi hopean ja kaksi pronssia. Laritševa on myös edustanut Venäjää olympialaisissa Ateenassa 2004 ja Pekingissä 2008 naisten trapissa.


title: Boyfood

text: Boyfood Oy (ennen vuotta 2002 Bauckman Oy) oli Suomen suurin sillinjalostukseen ja markkinointiin keskittynyt yritys, joka vuonna 2013 fuusioitiin Orkla Foods Finland Oy:öön (ent. Felix Abba). Yritys on perustettu vuonna 1977 ja se toimi Naantalin Röölässä, entisessä Rymättylän kunnassa. Suomen sillin kulutuksesta Boyfood tuotteiden markkinaosuus on noin 65 %. Sesonkiaikaan Boyfood työllistää 80 henkilöä.


title: Boyfood

text: Matti Ruuska perusti Boyfood Oy:n 1977, ja se toimi Tuusulassa vuoteen 1988 saakka, jonka jälkeen yritys muutti Rymättylään Röölän sillisatamaan.


title: Boyfood

text: Syksyllä 2005 sillitalo Boyfoodin omistaja Matti Ruuska myi yrityksen islantilaistaustaistaiselle Fram Foods Groupille. Tuolloin yritys työllisti 27 henkeä ja liikevaihto oli 10 miljoonaa euroa. Boyfood kaksinkertaisti tuotantonsa vuonna 2006, jolloin se alkoi valmistaa kaikki emoyhtiönsä sillituotteet.


title: Boyfood

text: Vuonna 2012 Felix Abba ilmoitti ostavansa Boyfoodin. Elokuussa 2014 sillitehdas Röölässä suljettiin ja tuotanto siirrettiin osin Orkla Food Finlandin (ent. Felix Abba) Turun kalasäilyketehtaalle ja osin Ruotsin Kungshamniin. Vuonna 2018 myös Turun kalatehdas lopetettiin ja Orkla siirsi tuotannon Puolaan.


title: Boyfood

text: Boyfoodin siirryttyä Röölään, ja sen tuotua silliä ensimmäisen kerran vuonna 1990, alettiin vuosittain pitämään Sillimarkkinoita Röölässä. Sillimarkkinat pidettiin alkukesästä, ja ne olivat perinteinen kesätapahtuma, jossa sillilaivojen saapumista juhlitaan uuden perunan ja viihde-esiintyjien kanssa. Tapahtuma on tunnettu Turun alueella ja siihen osallistui vuosittain tuhansia ihmisiä. Tapahtuma järjestettiin Rymättylässä toimineen Saukko-laivaston perinnettä jatkaen.


title: The Pilot Innin rautatieasema

text: The Pilot Innin rautatieasema oli liikennepaikka kapearaiteisella Romney, Hythe and Dymchurch Railwayllä Kentin kreivikunnassa Englannissa. Se avattiin liikenteelle 24. toukokuuta 1928 yhtä aikaa rataosan New Romney – The Pilot Inn kanssa. Liikennepaikka nimettiin läheisen saman nimisen majatalon mukaan.


title: The Pilot Innin rautatieasema

text: Asema ehti olla rautatien eteläinen pääteasema kolmen kuukauden ajan, kunnes rata Dungenessin rautatieasemalle valmistui elokuussa 1928. Tämän vuoksi sinne rakennettiin tilapäinen kolmioraide vetureiden kääntämistä paluumatkaa varten. Lipputoimistona toimi siirrettävä puinen koju. Kun rata Dungenessiin valmistui, alettiin The Pilot Innistä käyttää nimitystä Dungeness – Pilot myös matkalipuissa. Nimitys oli käytössä vain lyhyen aikaa, ja nimi The Pilot Inn otettiin uudelleen käyttöön.


title: The Pilot Innin rautatieasema

text: Vuosi avaamisen jälkeen asemarakennukset valmistuivat, ja tilapäinen lipputoimisto siirrettiin pois. Liikennepaikalla oli lyhyt betoninen laituri, ja uusi valoisa asemarakennus sijaitsi ratalinjan länsipuolella. Asemarakennus oli käytössä kymmenen vuotta aina vuoteen 1939 saakka, jolloin The Pilot Inn muutettiin miehittämättömäksi seisakkeeksi.


title: The Pilot Innin rautatieasema

text: Toisen maailmansodan jälkeen ratalinja New Romneystä Dungenessiin muutettiin yksiraiteiseksi. Jo tuolloin The Pilot Halt -nimellä tunnettu seisake oli ylisuuri liikennemääriin nähden, ja asemarakennusta käytettiin pääasiassa henkilökunnan majoitustilana. Rautatien vakituinen veturinkuljettaja George Barlow, joka oli palvellut rautatiellä yli 40 vuotta ja saanut ansioistaan British Empire Medalin, asettui asumaan asemalle vuonna 1947.


title: The Pilot Innin rautatieasema

text: Asemarakennus purettiin vuonna 1967, ja seuraavana vuonna sinne rakennettiin samanlainen odotussuoja kuin seisakkeeksi alennetulle Laden rautatieasemalle. Junat pysähtyivät The Pilot Haltilla tarvittaessa aina vuoteen 1977 saakka, jolloin liikennepaikka lakkautettiin. Vuoteen 1983 saakka liikennepaikalla pysähtyi satunnaisesti eri ryhmien tilausjunia. Liikennepaikka oli listattuna vielä vuoden 1983 aikataulussa mutta ilman junien lähtöaikoja. Odotuskatos purettiin 1990-luvun puolivälissä, ja siitä ja aiemmasta asemarakennuksesta on jäljellä enää betoninen kivijalka.


title: Patrick Poutiainen

text: Patrick Poutiainen (s. 14. kesäkuuta 1991 Jyväskylä) on suomalainen jalkapalloilija, joka edustaa Ykkösessä pelaavaa Kokkolan Pallo-Veikoja.


title: Patrick Poutiainen

text: Poutiaisen pelipaikka on keskikenttä. Hänet nostettiin JJK:n edustusjoukkueeseen jo 16-vuotiaana. Tammikuussa 2007 hän teki seuran kanssa viisivuotisen sopimuksen. Keväällä 2007 hän debytoi seuran edustusjoukkueessa. Poikien maajoukkueissa Poutiainen pelasi ensimmäisen ottelunsa syksyllä 2006 ja on pelannut yhteensä 30 maaottelua. Nuorten maajoukkueessa hän on esiintynyt kerran. Ensimmäisen Veikkausliiga-maalinsa Poutiainen teki 23. elokuuta 2009 pelatussa vierasottelussa FC Honkaa vastaan.


title: Patrick Poutiainen

text: Poutiainen on käynyt testeissä italialaisjoukkueissa AC Sienassa, Brescia Calciossa sekä Parma FC:ssä.


title: Riemannin–Rochin lause

text: Matematiikassa Riemannin–Rochin lause on funktioteoriaan ja algebralliseen geometriaan liittyvä tulos.


title: Riemannin–Rochin lause

text: Olkoon annettu kompakti Riemannin pinta, jonka genus on "g" ja kanoninen jakaja "K". Olkoon "D" pinnan piste, joka on siis vapaan Abelin ryhmän alkio. Tällöin


title: Riemannin–Rochin lause

text: Yhtäpitävästi jakaja on äärellinen kokonaiskertoiminen lineaarikombinaatio pinnan pisteistä.


title: Kyzikos

text: Kyzikos () oli antiikin aikainen kaupunki Marmaranmeren rannalla, Myysiassa, Anatoliassa nykyisen Turkin alueella. Miletoslaiset perustivat kaupungin 700-luvulla eaa. Kaupungissa oli kaksi satamaa, jotka oli yhdistetty kanavalla toisiinsa. Siellä alettiin 600-luvulla eaa. lyödä elektrumista valmistettuja kolikoita ("kyzikenoi"), jotka kävivät kaikkialla. Kyzikos oli merkittävä kaupunki, ja se on ollut niin lyydialaisten, kuin persialaistenkin vaikutuspiirissä. 400-luvulla eaa. se liittyi Deloksen meriliittoon. Peloponnesolaissodan aikana vuonna 410 eaa. Alkibiadeen johtamat ateenalaiset löivät Spartan laivaston kaupungin edustalla käydyssä meritaistelussa. Vuonna 281 eaa. kaupunki joutui seleukidien ja myöhemmin Rooman valtaan ensimmäisellä vuosisadalla eaa. Roomalaishallinnon aikana se oli Vähän-Aasian tärkeimpiä kauppakaupunkeja. Se kärsi mittavia tuhoja maanjäristyksissä 100-luvulla ja vuonna 543 kaupunki tuhoutui lopullisesti.


title: Claire Stansfield

text: Claire Stansfield (s. 27. elokuuta 1964 Lontoo, Englanti) on näyttelijä, ohjaaja, muotisuunnittelija ja entinen malli.


title: Claire Stansfield

text: Parhaiten hänet tunnetaan roolistaan Altina TV-sarjassa .


title: Tungningin kuningaskunta

text: Tungningin kuningaskunta () oli Han-kiinalaisten ensimmäinen Taiwania vuosina 1661–1683 hallinnut hallitus. Hallinnon perusti Koxinga, jonka isä oli entinen merirosvo. Hallinto kannatti Ming-dynastiaa ja sen tavoitteena oli käyttää Taiwania tukikohtana koko manner-kiinan valtaamisessa takaisin Ming dynastian haltuun. Hallinnosta käytetään toisinaan myös nimityksiä Zhengin kuningaskunta ja Yanpingin kuningaskunta.


title: Tungningin kuningaskunta

text: Vuonna 1661 Koxinga teki maihinnousun Luerhmeniin, Taiwaniin. Alle vuodessa hän otti haltuunsa Fort Zeelandian ja teki rauhan aluetta hallinneen ruotsalaissyntyisen, Hollantia edustaneen kuvernöörin Frederick Coyettin kanssa. Hollantilaiset antautuivat ja jättivät linnoituksen kaikkine varusteineen mukaan lukien Hollannin Itä-Intian kauppakomppanian omaisuus, Koxingan haltuun. Tapaus päätti Hollannin 38 kestäneen vallan Taiwanissa. Koxinga ryhtyi rakentamaan Tawanista vankkaa tukikohtaa Ming-dynastian kannattajille. Koxinga kuoli malariaan vuonna 1662, 39-vuotiaana. Taiwan siirtyi hänen poikansa Zheng Jingin haltuun.


title: Tungningin kuningaskunta

text: Seuraavien 19 vuoden ajan Zheng Jing pyrki vahvistamaan Taiwanin sotilasjoukkoja. Hän piti tiiviisti yhteyttä Qing Dynastian Kangxi-keisarin lähettiläiden kanssa. Tungningin kuningaskunta hallitsi vain kahden vuosikymmenen ajan, mutta sen symbolinen arvo on merkittävä, johtuen Taiwanin nykyisestä poliittisesta asemasta.


title: Tungningin kuningaskunta

text: Kärsittyään tappion Kiinan sisällissodassa vuonna 1949 Guomindangin johtama Kiinan tasavalta vetäytyi Taiwaniin ja jätti manner-Kiinan kommunistisen puolueen haltuun. Seuraavien vuosikymmenten ajan Guomindang pyrki palauttamaan manner-Kiinan haltuunsa perustamalla pitkin Kiinan rannikon saarille tukikohtia, aivan kuten Koxinga oli tehnyt. Guomindang on sittemmin demokratisoitunut, eikä sen ainoana tavoitteena ole enää manner-Kiinan takaisinvaltaus, mutta siitä huolimatta tilanne muistuttaa huomattavasti Qing-dynastian ja Koxingan välistä kamppailua.


title: Shūeisha

text: Shūeisha () on suuri japanilainen julkaisuyhtiö, jonka päätoimisto sijaitsee Tokiossa. Yhtiö perustettiin vuonna 1925 japanilaisen Shōgakukan-julkaisuyhtiön viihdeosastoksi. Seuraavana vuonna Shūeisha erosi omaksi itsenäkseksi yhtiökseen. Shūeishan julkaisemia lehtiä ovat muun muassa "Weekly Shōnen Jump", "Weekly Young Jump", "Non-no", "Ribon" ja "Ultra Jump". Shūeisha omistaa yhdessä Shōgakukanin ja Hakusenshan kanssa Viz Media -yhtiön, joka julkaisee molempien yhtiöiden mangaa Yhdysvalloissa.


title: Death (savuke)

text: Death () oli brittiläisen The Enlightened Tobacco Companyn savukemerkki, joka oli markkinoilla vuosina 1991−1999. Se markkinoi itseään ainoana savukemerkkinä, joka oli täysin rehellinen tupakoinnin vaaroista. Askin kylkeen oli painettu valkoisella ihmisen pääkallo sekä sääriluut. Lisäksi askissa oli valtion varoitusteksti.


title: Britannia Points Halt

text: Britannia Points Halt oli liikennepaikka kapearaiteisella Romney, Hythe and Dymchurch Railwayllä Kentin kreivikunnassa Englannissa. Liikennepaikka sijaitsi lyhyen matkaa Dungenessin rautatieasemalta pohjoiseen.


title: Britannia Points Halt

text: Alun perin liikennepaikka perustettiin liikenteenohjauksellisista syistä: mikäli tarvetta olisi, voitaisiin liikennepaikka miehittää junien peräkkäin kulun nopeuttamiseksi, sillä miehitettyjen paikkojen välisellä raideosuudella saa olla kerrallaan vain yksi juna.


title: Britannia Points Halt

text: Britannia Points Halt sijaitsi paikassa, jossa alkuperäisen kaksiraiteisen Dungenessiin johtavan radan pääraiteet alkoivat erota toisistaan muodostaakseen paluusilmukan. Liikennepaikka lakkautettiin käytön puutteessa oletettavasti 1930-luvulla, koska liikenne oli harvoin tarpeeksi tiheää aseman miehittämiseksi.


title: Britannia Points Halt

text: Toisen maailmansodan jälkeen vuonna 1946 New Romneystä Dungenessiin johtava rata muutettiin yksiraiteiseksi, ja paikalle asennettiin vaihde. Vaihde on aukiajettava: sen ohjauskielet pysyvät pääteasennossa jousivoimalla, mutta samalla mahdollistaa sen että juna voi ylittää vaihteen ns. väärästä suunnasta ilman, että vaihdetta tarvitsee kääntää.


title: Britannia Points Halt

text: Liikennepaikan nimi oli peräisin läheisestä pubista. Alkuperäinen pubi on purettu, mutta Dungenessin aseman lähellä toimii uusi samanniminen pubi.


title: Britannia Points Halt

text: Nykyisin liikennepaikkaa käytetään ainoastaan tiheän junaliikenteen aikana, jolloin yksiraiteiselta radalta silmukkaan tulevan junan kuljettaja ojentaa silmukasta lähdössä olevan junan kuljettajalle luvan (), joka oikeuttaa tämän ajamaan seuraavalle rautatieasemalle.


title: Latokartanon maanviljelyskoulu

text: Latokartanon maanviljelyskoulu on Ernst F. Fabritiuksen, Latokartanon vuokraajan, perustama maanviljelyskoulu. Koulu toimi Lapinjärvellä, Latokartanon tiloissa. Toiminta alkoi 1. marraskuuta 1896 ja oppilaita oli 14 eri puolin Etelä-Suomea (3 Lapinjärveltä, 3 Vihdistä, Mäntsälästä ja Artjärveltä 2, muut yksittäisiä). Koulun tarkoituksena oli antaa valmiudet hoitaa maatilaa. Maanviljelyskoulun toiminta loppui 1911 valtion lopetettua avustusten antamisen.


title: Lantmannaskolan i Östra Nyland

text: Lantmannaskolan i Östra Nyland oli 3. marraskuuta 1913 perustettu maamieskoulu, joka toimi Lapinjärvellä, Brofokdaksen kruununvirkatiloissa. Koulun ensimmäinen johtaja oli paikallinen agronomi G.L. Rosenqvist. Oppilaita oli ensimmäisenä lukuvuonna 32, joista 21 Lapinjärveltä, 4 Liljendalista, 3 Ruotsinpyhtäältä, 1 Porvoosta, Pernajasta, Raaseporista sekä Ahvenanmaalta. Oppilaat olivat miehiä, mutta naisille järjestettiin kursseja mm. karjanhoitoon ja kotitaloudenhoitoon. Opetus oli lähinnä käytännönpohjaista. Oppilasmäärän laskusta johtuen Lantmannasskolan lopetettiin toukokuussa 1957 (viimeiset todistuksen saaneet oppilaat).


title: Lantmannaskolan i Östra Nyland

text: Kruunun entisen virkatalon lisäksi maamieskoulu toimi suuressa vihreässä puutalossa sen itäpuolella, joka nykyään on Lapinjärven kunnan kirjaston pääkirjasto, jonka länsiulkoseinällä on muistolaatta maamieskoulusta 1913-1957. Kruunun talon lähellä on muistokivi Lapinjärven reserviläisten jatkosotaan lähdön muistoksi.


title: Appeal to Reason

text: Appeal to Reason on yhdysvaltalaisen Rise Against -punkyhtyeen vuonna 2008 julkaistu albumi. Kotelo on tehty kierrätyspaperista ja painettu käyttäen kasvipohjaisia värejä.


title: Javier del Pino González

text: Javier del Pino González (s. 10. heinäkuuta 1980 Madrid, Espanja) on espanjalainen jalkapalloilija. Hän edustaa tällä hetkellä Espanjan pääsarjassa pelaavaa CD Numanciaa. Hän on pelipaikaltaan hyökkääjä.


title: Javier del Pino González

text: Del Pino on Atlético Madridin junioriakatemian kasvatteja. Hän pelasi Atléticon edustusjoukkueessa kuitenkin vain yhden ottelun kaudella 2001–2002, jolloin joukkue pelasi Espanjan toiseksi korkeimmalla sarjatasolla.


title: Javier del Pino González

text: Seuraavat kolme kautta, 2002–2005, Del Pino pelasi Xerezin riveissä, kunnes hän siirtyi samalla sarjatasolla pelanneeseen Numanciaan. Kaudeksi 2008–2009 Numancia nousi Espanjan pääsarjaan ja Del Pino pelasi ensimmäisen ottelunsa pääsarjassa avauskierroksella kotiottelussa FC Barcelonaa vastaan, 31. elokuuta 2008.


title: Wilhelm-Ferdinand Galland

text: Wilhelm-Ferdinand "Wutz" Galland (23. lokakuuta 1914 Bochum – 17. elokuuta 1943) oli saksalainen lentäjä-ässä II maailmansodassa. Hän saavutti 55 ilmavoittoa 186 taistelutehtävässä. Hän oli syntynyt Bochumissa. Hänen isoveljensä oli kuuluisa lentäjä-ässä Adolf Galland. Gallandin pudotussuhde oli 4.09.


title: Wilhelm-Ferdinand Galland

text: Myös hänen veljensä Fritz Galland ja Paul Galland olivat hävittäjälentäjiä. Paul Galland kaatui 31. lokakuuta 1942. Wutz Galland ansaitsi ilmavoitoistaan rautaristin ritariristin ja I ja II luokan rautaristit. Wutz Galland sai surmansa 17. elokuuta 1943 ilmataistelussa brittien B-14-pommikoneita ja P-47-hävittäjiä vastaan. Gallandin ampui alas Walker "Bud" Mahurin 56. hävittäjämuodostelmasta.


title: Juustilanjoki

text: Juustilanjoki (Venäjän puolella vuodesta 1948 ) on joki Suomessa ja Venäjällä. Joen vesistöalue ulottuu Suomessa Lappeenrannan ja Venäjällä Viipurin piirin alueelle. Valuma-alueesta on Suomen puolella 178 km² ja Venäjän puolella 118 km². Vesistön suurin järvi on Nuijamaanjärvi. Saimaan kanava kulkee suurimmaksi osaksi Juustilanjoen vesistön alueella.


title: Juustilanjoki

text: Juustilanjoen vesistön latvahaaroja ovat Soskuanjoki, Mustajoki ja Kärkjärvestä virtaava Kärksillanoja. Saimaan kanava on rakennettu osittain Soskuanjoen uoman tienoille. Joki toimii kanavan ylivuotovesien purkujokena ja alittaa vanhan kanavan (Kansolan kulvertti) ja uuden kanavan niiden itäpuolelta länsipuolelle. Valtatien 13 Soskuanjoki alittaa Nuijamaalla rajavyöhykkeellä yli 90 metriä pitkässä, halkaisijaltaan 7,5 metrin suuruisessa rummussa.


title: Juustilanjoki

text: Soskuanjoki ja Mustajoki yhdistyvät noin kolme kilometriä Venäjän puolella. Juustilanjoki virtaa lähellä Saimaan kanavaa sen länsipuolella ja laskee Juustilanselkään kanavan alimman sulun vieressä Juustilassa. Juustilanselästä on vesiyhteys edelleen Saimaan kanavaa pitkin Viipurinlahden Suomenvedenpohjaan. Juustilanselän eli Juustilanjärven ja Suomenvedenpohjan välillä oli vuosina 1856–1932 vanhan kanavan alin sulku, Lavolan sulku, jonka korkeus oli 0,6 metriä. Se korvattiin avokanavalla kanavan toisen rakentamisen yhteydessä vuonna 1932, jonka jälkeen Juustilanselän pinta on ollut merenpinnan tasolla.


title: Ristiinan vaakuna

text: Ristiinan kunnanvaakuna oli Ristiinan kunnan tunnus. Se on saanut aiheensa alueen erämaista ja kunnan alueella sijainneen Brahenlinnan linnakartanon perustajasta Pietari Brahesta. Vaakunan jalkajousi viittaa Savon vanhimpiin asutusalueisiin kuuluvan kunnan vanhoihin erämaihin. Alakentän siivet ovat puolestaan peräisin Brahe–suvun vaakunasta.


title: Ristiinan vaakuna

text:
Vaakunan on suunnitellut Carolus Lindberg, ja se vahvistettiin käyttöön 21. syyskuuta 1951. Vaakunan selitys on ”kilpi musta-kultakatkoinen, siinä pystyssä vuorovärinen jalkajousi, jonka jänne ja nuolen kärki ovat hopeaa; saatteena alakentässä jousen varren kummallakin puolella musta siipi”.
Vaakuna jäi epäviralliseksi kotiseutuvaakunaksi 2013, kun Ristiina liittyi Suomenniemen kanssa Mikkelin kaupunkiin.


title: BMW K 1200 R

text: BMW K 1200 R tai BMW K1200R on BMW:n valmistama nakupyörä-tyylinen moottoripyörämalli, jonka nelisylinterinen rivimoottori on mallista K 1200 S neljä hevosvoimaa tehottomampi versio. Malli tuli markkinoille vuonna 2006, jolloin se oli tehokkain nakupyörämallinen moottoripyörä. Sen moottori kehittää 163 hv ja 127 Nm. Vuonna 2009 mallista tuli uusi versio K 1300 R. Mallista on myös varttikatteella varustettu malli K 1200 R Sport.


title: BMW K 1200 R

text: K 1200 R:n jarrut olivat teknisesti hienoimmasta päästä moottoripyörissä mallin tullessa markkinoille. Siinä on ABS, jarrutehostin ja dynaaminen jarrutehon jako, joka jakaa jarrutuksen tehon etu- ja takajarruille. Jarrujärjestelmää on tosin moitittu, sillä siinä on pieni viive joka ei herätä kuljettajassa luottamusta. Pyörä pysähtyy sadan kilometrin tuntinopeudesta vajaassa 37 metrissä.


title: BMW K 1200 R

text: Mallissa on edessä Duolever-jousitus, jossa etupyörä liikkuu ylös ja alas kahden pitkittäisen vivun varassa. Etujousituksen pituus on 115 mm. Etuhaarukka on alumiinivalua, joka on kiinnitetty vipuihin pallonivelin. Duolever estää keulan painumista kovissa jarrutuksissa. Malliin saa myös lisävarusteena ESA (Electronic Suspension Adjustment) jousituksen, jolla voi säätää jousitusta sähköisesti myös ajon aikana. Takana pyörässä on monovaimennin, jonka jousituspituus on 148 mm. Takahaarukka on yksipuolinen ja sisältää kardaaniakselin.


title: Tridacna mbalavuana

text:
Tridacna mbalavuana eli "Tridacna tevoroa" on harvinainen jättiläissimpukkalaji. Sitä on tavattu luonnossa vain Fidžin ja Tongan lähivesillä Tyynenmeren länsiosassa.
"Tridacna mbalavuana" muistuttaa "Tridacna derasa"-sukulaistaan, mutta sen kuori on ohuempi ja teräväreunaisempi. Yleisin väri on harmaanruskea, ja vaipassa on usein joitkin vaaleita laikkuja.
Suurimmat tavatut yksilöt ovat olleet halkaisijaltaan puolimetrisiä.


title: Tridacna mbalavuana

text: "Tridacna mbalavuana" -lajia on tavattu vain Tongaa ja Fidžin Lau-saariryhmää ympäröiviltä uloimmilta koralliriutoilta. Se elää syvemmällä kuin useimmat jättiläissimpukat, jopa 33 metrin syvyydessä.


title: Lasitiili

text: Lasitiili on talon sisustuksessa tai jopa pieninä osina rakenteissa käytettävää lasista neliötiiltä. Lasitiiliä on eri värisiä, ja niissä voi olla monenlaisia kuvioita. Lasitiilet sopivat mm. suihkutilan tai muun tilan eristämiseen siten, että tilaan tulee kuitenkin valoa tiilien läpi. Valon tuleminen ja osittainen läpi näkyminen tekevät lasitiilestä hyvinkin suositun sisustuselementin. Lasitiiltä myydään hyvin varustetuista rautakaupoista.


title: Lasitiili

text: Lasitiilen historia ulottuu 1800-luvun lopulle, ja siitä tuli tärkeä elementti arkkitehtuurissa siirryttäessä 1900-luvun alun modernismiin. Tämän ajan esimerkkejä ovat arkkitehti Pierre Chareaun vuosina 1928-1932 rakennettu Maison de Verre Pariisissa sekä arkkitehti Giuseppe Terragnin vuosina 1932-1936 rakennettu Casa del Fascio Comossa.


title: HMS Collingwood (1908)

text: HMS Collingwood oli Britannian kuninkaallisen laivaston St. Vincent-luokan taistelulaiva. Alus rakennettiin Devonportin telakalla ja se otettiin palveluskäyttöön huhtikuussa 1910, jolloin se liitettiin Kotilaivastoon.


title: HMS Collingwood (1908)

text: "HMS Collingwood" ajoi Ferrolin ulkopuolella helmikuussa 1911 karille, jota ei ollut merkitty merikarttaan. Aluksesta tehtiin 1. Taistelulaivaviirikön lippulaiva kesäkuussa 1912.


title: HMS Collingwood (1908)

text: Ensimmäisen maailmansodan syttyessä "HMS Collingwood" siirrettiin Suureen laivastoon () elokuussa 1914. Se otti osaa Skagerrakin taisteluun 1916. Taistelussa aluksella palveli aliluutnanttina prinssi Albert (myöhemmin kuninkaana Yrjö VI). Alus siirrettiin 1916 4. Taistelulaivaviirikköön.


title: HMS Collingwood (1908)

text: "HMS Collingwood" siirrettiin rauhan tekemisen jälkeen Devonportiin reserviyksiköksi, minä aikana se toimi tykistön koulualuksena. Alus myytiin romutettavaksi 12. joulukuuta 1922.


title: Twilight

text: Twilight voi tarkoittaa ainakin seuraavia:


title: Sawdust

text: Sawdust on yhdysvaltalaisen The Killers -yhtyeen vuonna 2007 julkaistu kokoelma-albumi.


title: Sawdust

text: Albumi nousi Iso-Britanniassa albumilistan seitsemännelle sijalle. Yhdysvalloissa se debytoi Billboard 200 -listan sijalla 12.


title: HMS Vanguard (1909)

text: HMS Vanguard oli Britannian kuninkaallisen laivaston St. Vincent-luokan taistelulaiva. Alus rakennettiin Vickersin telakalla ja se otettiin palveluskäyttöön 1. maaliskuuta 1910, jolloin se liitettiin Kotilaivastoon.


title: HMS Vanguard (1909)

text: Ensimmäisen maailmansodan syttyessä "HMS Vanguard" siirrettiin 1. Taistelulaivaviirikköön Suureen laivastoon (Grand Fleet). Se otti osaa Skagerrakin taisteluun 1916, minkä jälkeen se siirrettiin 4. Taistelulaivaviirikköön. Alus ei kärsinyt vaurioita taistelussa.


title: HMS Vanguard (1909)

text: "HMS Vanguardissa" tapahtui räjähdys juuri ennen puoltayötä 9. heinäkuuta 1917 Scapa Flow'n laivastotukikohdassa. Alus upposi välittömästi ja vei mukanaan oletettavasti 843 miestä ainoastaan kahden pelastuessa. Onnettomuuspaikka on nykyisin suojeltu muistomerkki.


title: Korallien vaaleneminen

text: Korallien vaaleneminen tai "korallien haalistuminen" on tapahtuma, jossa kivikorallit menettävät värinsä, joko siksi että niissä elävät symbioottiset yksisoluiset zooksantellilevät lähtevät korallista tai ainakin levät menettävät pigmenttinsä.


title: Korallien vaaleneminen

text: Levien kärsiessä ja kadotessa korallieläin menettää ravinnonlähteensä ja kärsii, ja valkoisuuden jatkuessa pitempään koralli voi kuolla kokonaan. Lyhytaikaisestakin vaalenemisesta toipuminen voi viedä vuosia.


title: Korallien vaaleneminen

text: Vaaleneminen johtuu korallieläimen kokemasta stressistä, jota voivat aiheuttaa monet tekijät:


title: Korallien vaaleneminen

text: Laajoja, äkillisiä vaalenemisia on havaittu hurrikaanien sateiden aiheuttamien suolapitoisuuden vaihteluiden sekä El Niñon aiheuttamien lämpimyysjaksojen yhteydessä.


title: Korallien vaaleneminen

text: Ilmaston lämpeneminen aiheuttaa paitsi veden lämpenemistä, myös vedenpinnan nousua, mikä johtaa valaistuksen vähenemiseen koralliriutoilla. Vaalenemisen aiheuttaa jo 1–2 asteen lämpötilannousu.


title: Korallien vaaleneminen

text: Laajoja vaalenemisia on havaittu vuosina 1997, 2010 ja 2015.


title: Korallien vaaleneminen

text: Vuonna 2017 arvioitiin että 29 prosenttia Ison Valliriutan koralleista oli tuhoutunut.


title: Korallien vaaleneminen

text: Riuttoja muodostavien kivikorallien lisäksi vaalenemista esiintyy kaikilla eläimillä, joilla on näitä symbioottisia leviä: pehmytkoralleilla, jättiläissimpukoilla ja merivuokoilla.


title: Kuusi päivää, seitsemän yötä

text: Kuusi päivää, seitsemän yötä () on vuonna 1998 valmistunut seikkailuelokuvan elementtejä sisältävä romanttinen komedia. Kauaissa kuvatun elokuvan ohjasi Ivan Reitman ja käsikirjoitti Michael Browning. Pääosissa ovat Harrison Ford, Anne Heche, David Schwimmer ja Jacqueline Obradors. Elokuva sai Yhdysvalloissa ensi-iltansa 12. kesäkuuta 1998.


title: Oikukkaat sydämet

text: Oikukkaat sydämet () on vuonna 1999 valmistunut, Warren Adlerin samannimiseen romaaniin perustuva romanttinen draamaelokuva. Elokuvan ohjasi Sydney Pollack, ja pääosissa ovat Harrison Ford ja Kristin Scott Thomas.


title: Oikukkaat sydämet

text: Washington D. C.:ssä toimiva poliisi Dutch Van Den Broekin (Ford) ja New Hampshireä edustavan kongressiedustajan vaimo (Scott Thomas) saavat selville, että heidän puolisonsa olivat Miamiin suuntautuneella onnettomuuslennolla, istuivat vierekkäin eivätkä kumpikaan sillä työmatkalla, jolla sanoivat olevansa. Poliisimies haluaa selvittää asian, mutta poliitikon leski suhtautuu asiaan aluksi vastahakoisesti ymmärrettyään, että heidän puolisoillaan oli ollut suhde. Vähitellen leskeytyneet lähentyvät surunsa yhdistäminä.


title: Oikukkaat sydämet

text: "Oikukkaat sydämet" ei menestynyt kovin hyvin kriitikoiden arvioissa eikä lippukassalla, mutta toi kuitenkin 64 miljoonan dollarin tuotantobudjetin kattaneet 74 miljoonan tuotot. Elokuvakriitikko Roger Ebertin mielestä tarinan kiinnostavampi hahmo olisi republikaanisen kongressiedustajan leskivaimo päähenkilönä toimivan, Harrison Fordin esittämän, poliisin sijasta. Ebertiä häiritsi myös poliisihahmon turhalta tuntuva sivujuoni, kun taas poliitikon leskeä ja amerikkalaista politiikkaa koskeva sivujuoni taustajuonittelijoineen oli hänestä kiinnostava. Ebert arvosti myös Hollywoodille harvinaista ratkaisua esittää republikaanipoliitikko kerrankin sympaattisena.


title: K-19 – The Widowmaker

text: K-19 – The Widowmaker () on vuonna 2002 valmistunut trilleri/draamaelokuva, joka kertoo yhdestä monista onnettomuuksista, joita K-19-niminen neuvostoliittolainen sukellusvene kohtasi. Elokuvan ohjasi Kathryn Bigelow ja Louis Nowran tarinaan perustuvan käsikirjoituksen kirjoitti Christopher Kyle.


title: K-19 – The Widowmaker

text: Elokuvan teko maksoi 100 miljoonaa dollaria, mutta Yhdysvalloissa se tuotti vain 35 miljoonaa dollaria. National Geographic oli yksi elokuvan keskeisistä rahoittajista, mutta rahoitusta ei saatu suurilta elokuvastudioilta, mikä teki "K-19:stä" yhden kalleimmista riippumattomista elokuvatuotannoista. Elokuvaa kuvattiin Kanadassa, Islannissa ja Venäjällä.


title: K-19 – The Widowmaker

text: Aidon "Hotel"-luokan sukellusveneen sijasta kuvauksia varten vuokrattiin tuolloin liikemies Jari Komulaisen omistuksessa ollut "Juliett"-luokan sukellusvene K-77, jota muokattiin paljon rooliinsa.


title: Murha Hollywoodissa

text: Murha Hollywoodissa () on vuonna 2003 valmistunut toimintakomedia, jonka pääosissa näyttelevät Harrison Ford ja Josh Hartnett. Elokuvan ohjasi Ron Shelton, joka myös Robert Souzan kanssa käsikirjoitti elokuvan.


title: Murha Hollywoodissa

text: Elokuva perustuu Robert Souzan omiin työkokemuksiin Los Angelesin poliisin (LAPD) rikostutkijana Hollywoodissa.


title: Luettelo televisiosarjasta Emmerdale poistuneista hahmoista

text: Tässä artikkelissa on listattu televisiosarja Emmerdalen poistuneita henkilöitä.


text: Pääartikkeli: Eli Dingle


text: Eli Dingle on Marlonin veli, joka saapui kylään samana päivänä, kun Kingien esittelytalo räjähti. Eli on ollut vankilassa, eikä kukaan Dingleistä ollut iloinen nähdessään hänet ensimmäistä kertaa pitkään aikaan. Hän on tunnetusti rettelöitsijä ja onkin jo onnistunut aiheuttamaan pahennusta käymällä käsiksi useisiin kyläläisiin, tosin ei kuitenkaan täysin aiheetta. Hän asuu muiden Dinglejen kanssa Toivonlähteen tuvassa, mutta on "koeajalla". Hän lähestulkoon jo lensi ulos tapeltuaan Cainin kanssa, mutta Sam sai taivuteltua Zakin antamaan Elin jäädä. Hän onkin läheinen Samin kanssa.


text: Shadrach on Chasin isä ja asuu tällä hetkellä veljensä Zakin talossa. Shadrach on juoppo, ja pyrkii aina käyttämään tilaisuutta hyväkseen huijatakseen ihmisiltä rahaa tai lähennelläkseen Lisaa. Hän oli ryhtynyt Zakin kanssa kuukaudeksi juomislakkoon, ja jos he olisivat onnistuneet, olisi kumpikin saanut 250 puntaa. Shadrach tosin ryyppäsi jo heti seuraavana päivänä, mutta Rodney antoi tälle uuden mahdollisuuden. Shadrach on itsekäs laiskuri ja valehtelija, joka jotenkin lähes aina selviää monenlaisista pinteistä. Hän on jokseenkin koominen ja huonoilla käytöstavoillaan saa nauramaan. Kuitenkin Shadrachin paheneva alkoholismi koituu kohtaloksi, ja hän hukkuu kännipäissään jokeen.


text: Carl on Tom Kingin poika, muttei suuremmin välitä perheyrityksestä, vaan on enemmän kiinnostunut huolettomasta elämästä. Carlilla on kaksi lasta, Thomas ja Anya, ex-vaimonsa Colleenin kanssa. Carl on useimmiten mukava, rento ja huumorintajuinen mies, mutta toisaalta osaa myös kieroilun ja ilkeilyn taidon. Taten autoa ajaessaan Carl hakattiin ja kiilattiin ojaan.


text: Carl saapui kylään valenimellä syyskuussa 2006 (UK 2004), kun hänet palkattiin Taten kuljetusfirmaan töihin. Scott Windsor uskoutui Carlille monissa firman asioissa. Pian kävi ilmi, että Carl oli ollut vakoojana, vienyt kaikki tiedot perheensä yhtiölle ja mukiloijanakin oli oma veli Jimmy. Tom King poikineen saapui rytinällä kylään.


text: Carl vikitteli Louisea innokkaasti saaden vastakaikua, mutta vakoojan paljastuessa Louise suuttui. Olihan mies valehdellut sukunimensä ja salannut avioliittonsa. Carl ei masentunut pakeista eikä isänsä saarnasta huolimatta parantanut tapojaan, vaan alkoi piirittää Chastityä. Hurmurin elkeet tehosivat lopulta naiseen. Kingin perhe ei kuitenkaan railakasta miniäehdokasta hyvällä katsonut. Isäänsä miellyttääkseen korkeanpaikankammoinen Carl meni korjaamaan rännejä. Sopua hieromaan tullut Paul kipusi telineille ja ylhäällä tapahtui onnettomuus. Paul putosi ja kuoli. Matthew otti ohjat käsiinsä, kehitti uuden selityksen Paulin kuolemalle ja Jimmyn kanssa lähetti Carlin Eurooppaan. Tämä palasi melko pian ollen murtumispisteessä; lopulta hän tunnusti kaiken isälleen. Carlin uudeksi alivuokralaiseksi tuli Chloe, ja viekas punapää yritti kaikin tavoin vampata vuokraisäntäänsä. Yhden yön jälkeen Carl katui ja sanoi, ettei halua suhdetta.


text: Carl ja Chas muuttivat yhteen Chloen harmiksi. Carl tunnusti Chasille totuuden Paul Marsdenin kuolemasta. Tom ei innostunut Carlin ideasta erota Colleenista. Chloe juonitteli itsensä töihin Kingien sihteeriksi ja nappasi samalla Carlin, saaden tämän ja Chasin eroamaan. Chloe hermostui kuitenkin nähdessään Carlin flirttailevan Libbylle ja Tamsinille, jolloin hän päätti omia Carlin tosissaan, ja ilmoitti olevansa raskaana. Carl ei innostunut asiasta ja pari päätti yhdessä abortista. Chloen teeskentelemä onnettomuus sai Tomin innostumaan raskaudesta ja abortti peruttiin. Chas oli kuitenkin yhä Carlin mielessä eikä tuleva isä ollut onnellinen. Hän päätti selvittää herjauskirjeiden kirjoittajan. Chloe paljastui lopulta syylliseksi ja saatuaan selville raskaushuijauksen Carl heitti naisen ulos. Nöyryytetty Chloe lähti kylästä.


text: Carl yritti tunnustaa rakkautensa Chasille, mutta tämä käsitti asian väärin ja lähti lopulta armeijaan. Marraskuussa 2008 Tom-isä jäi Maxin ajaman auton alle ja täten joutui pois firmasta, jolloin vanhemmat Kingin veljekset alkoivat juonia saadakseen firman johdon itselleen. Tom vaistosi tämän ja teki Carlista yhtiön hallituksen jäsenen arvellen saavan tästä liittolaisen.


text: Maxin kuoleman jälkeen Kingin perhe oli alamaissa, jolloin Valerie usutti Delilah Dinglen piristämään Carlia. Tämä viihtyi pirteän tummaverikön kanssa, mutta tunnusti ikävöivänsä edelleen Chasia. Chasin palattua hän ja Carl muuttivat jälleen yhteen, mutta Aaron aiheutti kunnon välienselvittelyn kertomalla äidilleen Carlin ja Delin yhteisestä yöstä. Tästäkin pari kuitenkin selvisi. Syksyllä 2009 Carl seurusteli onnellisesti Chasin kanssa, joka asui myös Kartanossa, mutta keväällä 2010 Tom heitti Chasin ulos. Carlille ei kerrottu syytä, mutta sen paljastuttua hän tappoi pikaistuksissaan isänsä. Murha ei koskaan paljastunut muille kuin veljille ja Carrielle, jotka olivat lojaaleja.


text: Myöhemmin Carl vikitteli Chasia, mutta meni kuitenkin naimisiin Lexin kanssa. Lexi haaveili lapsesta, mutta Carl ei ollut innostunut ajatuksesta. Pari erosi pian sairaalassa sattuneen episodin jälkeen, ja Carl palasi yhteen Chasin kanssa. Tämäkin suhde rikkoutui, kun Carl jäi kiinni pettämisestä Ednan sukulaistytön kanssa.


text: Syyskuussa 2014 (UK lokakuu 2012) Cameron Murray tappoi Carlin lyömällä tätä tiilellä päähän.


text: Matthew on vahvasti mukana Kingien yrityksessä ja Tomin poika. Matthew on itsevarma, ahkera ja ovela ihminen sekä hyvin taitava bisnesmies. Hän myös epäilee vahvasti Sadien puuhia. Hän oli ihastunut Louiseen ja piiritti tätä melko röyhkeästikin, vaikka Louise seurusteli Terryn kanssa. Louisen jättäessä Terryn Matthewin vuoksi, hänen kiinnostus kuitenkin lakkasi. Matthewilla on ollut teerenpeliä myös Jimmyn ex-vaimon Sadien kanssa. Matthew tuntuu olevan ikuinen poikamies, vaikka kova naistenmies onkin.